b'\n_START_ARTICLE_\nMongolsko cesarstvo\n_START_SECTION_\nIme\n_START_PARAGRAPH_\nV mongolskem jeziku se za cesarstvo uporabljata dve imeni: Mongoljin ezent g\xc3\xbcren  (\xd0\x9c\xd0\xbe\xd0\xbd\xd0\xb3\xd0\xbe\xd0\xbb\xd1\x8b\xd0\xbd \xd1\x8d\xd0\xb7\xd1\x8d\xd0\xbd\xd1\x82 \xd0\xb3\xd2\xaf\xd1\x80\xd1\x8d\xd0\xbd), dobesedno Mongolska cesarska dr\xc5\xbeava in Ih Mongol uls (\xd0\x98\xd1\x85 \xd0\x9c\xd0\xbe\xd0\xbd\xd0\xb3\xd0\xbe\xd0\xbb \xd1\x83\xd0\xbb\xd1\x81), dobesedno Veliko Mongolsko cesarstvo. Oba izraza sta skoraj enakovredna in pomenita Mongolsko cesarstvo.\n_START_SECTION_\nNastanek\n_START_PARAGRAPH_\nV Mongoliji, Mand\xc5\xbeuriji in delu severne Kitajske je na za\xc4\x8detku 12. stoletja vladala kitanska dinastija Liao. Leta 1125 je pri\xc5\xa1la na oblast dinastija Jin (1115-1234), ki so jo ustanovili D\xc5\xbeur\xc4\x8deni, in je posku\xc5\xa1ala prevzeti oblast na svojih biv\xc5\xa1ih ozemljih. _NEWLINE_Mongolom je v zgodnjem 12. stoletju uspelo pod vodstvom Temud\xc5\xbeinovega (D\xc5\xbeingiskanovega) prapradeda Kabul kana pregnati vojsko dinastije Jin s svojega ozemlja, zatem pa so se za\xc4\x8dele sovra\xc5\xbenosti s Tatari. Zlati kralji iz dinastije Jin so namre\xc4\x8d posku\xc5\xa1ali spreti in s tem oslabiti nomadska plemena, ki so takrat \xc5\xbeivela na Mongolski planoti: Kereide, Mongole, Najmane, Merkite in Tatare. _NEWLINE_Temud\xc5\xbeinu, sinu mongolskega poglavarja, ki je pretrpel te\xc5\xbeko otro\xc5\xa1tvo, je s politi\xc4\x8dnimi manipulacijami in voja\xc5\xa1ko silo uspelo pod svojo oblastjo zdru\xc5\xbeiti tradicionalno rivalska mongolsko-tur\xc5\xa1ka plemena. S pomo\xc4\x8djo o\xc4\x8detovega prijatelja, mo\xc4\x8dnega kereidskega poglavarja Vang kana Togrula, in prijatelja iz otro\xc5\xa1tva D\xc5\xbeamuka iz klana D\xc5\xbeadran mu je uspelo poraziti Merkite, ki so mu ugrabili \xc5\xbeeno B\xc3\xb6rte, Najmane in Tatare. Temud\xc5\xbein je prepovedal ropanje in posiljevanje brez njegovega dovoljenja, plena pa ni prepustil aristokratom, ampak ga je razdelil mongolskim vojakom in njihovim dru\xc5\xbeinam. Nadel si je vladarski naslov kan, \xc4\x8deprav so bili zakoniti nasledniki prestola tudi njegovi strici. Zaradi te odlo\xc4\x8ditve je pri\xc5\xa1lo do spora med generali in zavezniki in D\xc5\xbeamuka in Kereidi so ga zapustili, saj je bil Temud\xc5\xbein zanje zgolj  predrzen uzurpator._NEWLINE_Zaradi Temud\xc5\xbeinovega mo\xc4\x8dnega polo\xc5\xbeaja in ugleda med mongolskimi in drugimi nomadskimi plemeni, se je med kereidsko elito za\xc4\x8del \xc5\xa1iriti strah in proti njemu so se obrnili prav vsi strici,  bratranci in poglavarji drugih plemen. Sledila je vojna, v kateri je bila Temud\xc5\xbeinova vojska skorajda pora\xc5\xbeena, vendar si je opomogla in se okrepila z vojaki iz lojalnih plemen. V letih 1203-1205 so Mongoli pod Temud\xc5\xbeinovim vodstvom porazili vsa preostala rivalska plemena in jim vsilili svojo nadoblast. _NEWLINE_Leta 1206 je bil Temud\xc5\xbein na mongolskem generalnem zboru, kurultaju, izvoljen za kana Mongolskega cesarstva. Namesto enega od starih plemenskih naslovov, na primer gur kan ali tad\xc5\xbeang kan, je dobil naslov d\xc5\xbeingis kan, kar pomeni veliki vladar ali vladar sveta. Ta dogodek pomeni za\xc4\x8detek Mongolskega cesarstva pod D\xc5\xbeingiskanovim vodstvom._NEWLINE_D\xc5\xbeingiskan je za poveljnike voja\xc5\xa1kih enot in upravnike pokrajin praviloma imenoval svoje zveste prijatelje. Armado je po decimalnem sistemu reorganiziral v arbane, zuune, mjangane in tumane, ki so \xc5\xa1teli po 10, 100, 1.000 in 10.000 vojakov. Ustanovil je cesarsko gardo (ke\xc5\xa1ik) in jo razdelil na dnevno stra\xc5\xbeo (hord\xc5\xbein, torgut) in no\xc4\x8dno stra\xc5\xbeo (hevtul). Vse zveste podanike, ki so bili ve\xc4\x8dinoma zelo nizkega stanu, je nagradil z visokimi voja\xc5\xa1kimi polo\xc5\xbeaji, zato je bilo \xc5\xa1tevilo voja\xc5\xa1kih enot, katerim so poveljevali lojalni podaniki, mnogo ve\xc4\x8dje od \xc5\xa1tevila enot, katerim so poveljevali njegovi sorodniki. Razglasil je nov zakon cesarstva Ih zasag huulj ali na kratko Jasa, s katerim je predpisal vse, kar je bilo povezano z vsakdanjim \xc5\xbeivljenjem in politi\xc4\x8dnimi zadevami nomadov tistega \xc4\x8dasa. _NEWLINE_Z zakonom je med drugim prepovedal lov na divje \xc5\xbeivali v \xc4\x8dasu parjenja, prodajo \xc5\xbeensk, krajo tuje lastnine in borbe med Mongoli. Za vrhovnega sodnika je imenoval pobratima \xc5\xa0igi Kutuga in mu ukazal, naj se dr\xc5\xbei zakona. Poleg zakonov o dru\xc5\xbeini, hrani in vojski je razglasil popolno versko svobodo in podprl doma\xc4\x8do in mednarodno trgovino. Reve\xc5\xbee, u\xc4\x8ditelje in klerike in njihovo imovino je osvobodil pla\xc4\x8devanja davkov. Muslimani, budisti in kristjani iz Mand\xc5\xbeurije, severne Kitajske, Indije in Perzije so se mu zato pridru\xc5\xbeili \xc5\xbee mnogo pred za\xc4\x8detkom njegovih osvajanj. Privzel je ujgursko pisavo, iz katere je nastala mongolsko-ujgurska cesarska pisava, in ukazal Ujguru Tatatungu, ki je bil pred tem v slu\xc5\xbebi najmanskega kana, da pou\xc4\x8duje njegove sinove._NEWLINE_Kmalu se je sprl z d\xc5\xbeur\xc4\x8densko dinastijo Jin in zahodno tangutsko dinastijo Hsi Hsia, ki je vladala v severni Kitajski. Zaradi provokacij muslimanskega Horezmskega cesarstva je za\xc4\x8del prodirati tudi v osrednjo Azijo, kjer je opusto\xc5\xa1il Transoksanijo in vzhodno Perzijo, od tam pa v Kijevsko Rusijo in proti Kavkazu. Svoje cesarstvo je pred smrtjo razdelil med svoje sinove in bli\xc5\xbenje sorodnike. Cesarstvo je kljub delitvi ostalo v oblasti cesarske dru\xc5\xbeine, ki je skupaj z drugo mongolsko aristokracijo tvorila vladajo\xc4\x8do mongolsko elito.\n_START_SECTION_\nVeliko \xc5\xa1irjenje pod \xc3\x96gedej kanom\n_START_PARAGRAPH_\nV \xc4\x8dasu D\xc5\xbeingiskanove smrti se je Mongolsko cesarstvo raztezalo od Pacifika do Kaspijskega jezera in je bilo dvakrat ve\xc4\x8dje od Rimskega cesarstva in Muslimanskega kalifata. D\xc5\xbeingiskanov prestol je leta 1229 po o\xc4\x8detovi \xc5\xbeelji zasedel sin \xc3\x96gedej, potem ko je cesarstvu dve leti vladal njegov najmlaj\xc5\xa1i sin Toluj. \xc3\x96gedej je kmalu po prihodu na prestol poslal svojo vojsko v stepe severno od Bajkalskega, Aralskega in Kaspijskega jezera ter \xc4\x8crnega morja, katerim so vladali Kip\xc4\x8daki (Polovci), da bi pokoril Ba\xc5\xa1kirce, Bolgare in druga tam \xc5\xbeive\xc4\x8da ljudstva. Ba\xc5\xa1kirci so postali njegovi zavezniki, na vzhodu pa je njegova vojska ponovno vzpostavila mongolsko oblast nad celo Mand\xc5\xbeurijo, kjer je zlomila oblast Vzhodnih Hsijev, in tungu\xc5\xa1kimi ljudstvi (Vodnimi Tatari). _NEWLINE_Ko so si D\xc5\xbeur\xc4\x8deni opomogli in leta 1230 porazili oddelek mongolske vojske, je veliki kan osebno povedel svojo vojsko na pohod proti dinastiji Jin. Leta 1232 so D\xc5\xbeur\xc4\x8deni pobili mongolsko odposlanstvo, zato je general Subedej zasedel cesarsko prestolnico Kaifeng. Leta 1243 so Mongoli s pomo\xc4\x8djo dinastije Song pokon\xc4\x8dali dinastijo Jin, kar pa ni vzpostavilo miru med zaveznikoma. Vojska Songov je ponovno osvojila ozemlje D\xc5\xbeur\xc4\x8denov in pobila mongolske guvernerje - daruga\xc4\x8dije. Medtem je general \xc4\x8cormakan na \xc3\x96gedejev ukaz uni\xc4\x8dil D\xc5\xbealala ud-Din Menguberdija, zadnjega \xc5\xa1aha Horezmskega cesarstva, ki je leta 1229 porazil mongolsko vojsko blizu Isfahana. General je nato prodrl v Azerbajd\xc5\xbean, Armenijo in Gruzijo. Manj\xc5\xa1a kraljestva v ju\xc5\xbeni Perziji so brez odpora priznala mongolsko nadoblast. Na skrajnem vzhodu cesarstva so Mongoli porazili Korejce, \xc3\x96gedejev poskus priklju\xc4\x8ditve Korejskega polotoka cesarstvu pa ni uspel. Kralj Goryeo se je sicer vdal, potem pa se je uprl in pobil vse mongolske guvernerje in promongolske Korejce.  _NEWLINE_Medtem, ko je \xc3\x96gedej gradil svojo novo prestolnico Karakorum, so v letih 1235-1238 v severni Kitajski, Turkestanu in Transoksaniji vzpostavili mongolsko upravo, ki so jo vodili Kitanci in muslimani. Poleg tega je dal zgraditi obcestne po\xc5\xa1tne postaje, pomiril na novo pokorjena ljudstva in zatrl razbojni\xc5\xa1tvo in piratstvo. Med \xc3\x96gedejevim vladanjem sta dr\xc5\xbeavno upravo vodila D\xc5\xbeingiskanov polbrat \xc5\xa0igi Kutug in kitanski dr\xc5\xbeavnik Jelu \xc4\x8cucaj, katera so spo\xc5\xa1tovali tudi samovoljni sorodniki in generali, ki jih je nasledil od o\xc4\x8deta. Po Tolujevi smrti se je \xc3\x96gedej vedno bolj vdajal pija\xc4\x8di, vendar je bil \xc5\xa1e vedno zelo radodaren do svojih podlo\xc5\xbenikov in je ukazal, da se vsaka stota ovca nameni reve\xc5\xbeem. _NEWLINE_Na kurultaju leta 1243 se je odlo\xc4\x8dil, da bo premagal dinastijo Song, Kip\xc4\x8dake in njihove zahodne zaveznike ter Korejce, ker so vsi pobili njegove odposlance. Ju\xc5\xbeno Kitajsko so napadle tri armade pod poveljstvom njegovih sinov Ko\xc4\x8duja in Kotena in tangutskega generala \xc4\x8cagana. Mongolska vojska je osvojila Xiangyang (Xiangfan), Jangce in Si\xc4\x8duan, vendar nasprotnika ni mogla dokon\xc4\x8dno poraziti.  Songovi generali so leta 1239 ponovno osvojili Xiangyang, zaradi nepri\xc4\x8dakovane Ko\xc4\x8dujeve smrti na Kitajskem pa je mongolska vojska postala neu\xc4\x8dinkovita in se je umaknila. Knez Koten je po njenem umiku napadel Tibet._NEWLINE_Mongolska vojska pod poveljstvom Batu kana in njegovega svetovalca Subotaja je opusto\xc5\xa1ila dr\xc5\xbeave Bolgarov, Alanov, Kip\xc4\x8dakov, Ba\xc5\xa1kircev, Mordvincev, \xc4\x8cuva\xc5\xa1ev in drugih ljudstev v ju\xc5\xbeni ruski stepi in se leta 1237 soo\xc4\x8dila s prvo rusko kne\xc5\xbeevino Rjazan. Po trodnevnem obleganju s te\xc5\xbekimi oblegovalnimi stroji so mesto osvojili in poklali prebivalce. Zatem so leta 1238 na reki Sit uni\xc4\x8dili vojsko Velike Vladimirske kne\xc5\xbeevine in osvojili alansko glavno mesto Magas na severnem Zakavkazju. Do leta 1240 so vsa ruska ozemlja, vklju\xc4\x8dno s Kijevom, padla. Svobodna so ostala samo nekatera mesta na severu. Invaziji v Zakavkazje se je pridru\xc5\xbeila \xc4\x8cormakanova vojska iz Perzije, ki je pod poveljstvom Batuja in Subotaja prisilila gruzijsko in armensko plemstvo k vdaji. _NEWLINE_Batujevi odnosi z \xc3\x96gedejevim najstarej\xc5\xa1im sinom Gujukom in \xc4\x8cagatajevim ljubljenim vnukom Burijem so se po banketu v \xc4\x8dast zmage v ju\xc5\xbeni Rusiji mo\xc4\x8dno poslab\xc5\xa1ali, vendar niso mogli ogroziti Batujevega polo\xc5\xbeaja, dokler je bil njegov stric \xc5\xa1e \xc5\xbeiv. Medtem je \xc3\x96gedej napadel Indijo, Lahore in Multan v Delhijskem sultanatu in vzpostavil mongolsko oblast v Ka\xc5\xa1miru. S korejskim vladarjem Goryeom se je sporazumel, da mu bodo Korejci pla\xc4\x8devali davek, svojo osebno stra\xc5\xbeo pa je s pomo\xc4\x8djo diplomacije in voja\xc5\xa1kega pritiska okrepil s korejskimi vojaki. Goryeo je zaradi mongolskih pritiskov svoj dvor preselil na otok Ganghwa v izlivu reke Han._NEWLINE_Mongolsko osvajanje Evrope se je nadaljevalo z invazijo na Poljsko, Ogrsko in Transilvanijo. Medtem, ko je zahodno krilo mongolske vojske ropalo poljska mesta, se je proti njim ustanovila voja\xc5\xa1ka zveza, v kateri so bili Poljaki, Moravci, malte\xc5\xa1ki in tevtonski vitezi ter templjarji, ki naj bi bila dovolj mo\xc4\x8dna, da bi zaustavila njihovo napredovanje. Zdru\xc5\xbeena vojska je v bitki pri Legnici 9. aprila 1241 do\xc5\xbeivela popoln poraz. \xc4\x8cez dva dni so Mongoli v bitki ob reki \xc5\xa0ajo porazili \xc5\xa1e ogrsko vojsko in njene zaveznike Hrvate in templjarje. Mongoli so po teh sijajnih zmagah nad evropskimi vitezi kmalu spopadli tudi  z vojskami \xc4\x8ce\xc5\xa1ke, Srbije, Babenberga in Svetega Rimskega cesarstva.  Ko je Batujeva vojska dosegla Dunaj in severno Albanijo, je izvedela za \xc3\x96gedejevo smrt decembra 1241. Ker je mongolska dr\xc5\xbeavna in voja\xc5\xa1ka tradicija zahtevala, da se morajo vsi knezi udele\xc5\xbeiti kurultaja, na katerem se bo volilo kanovega naslednika, se je zahodna mongolska armada naslednje leto umaknila iz srednje Evrope.\n_START_SECTION_\nBorbe za nadoblast\n_START_PARAGRAPH_\nPo Ogedejevi smrti je oblast v cesarstvu prevzela njegova vdova T\xc3\xb6regene hatun in za\xc4\x8dela preganjati mo\xc5\xbeeve kitanske in muslimanske uradnike. Na visoke dr\xc5\xbeavne polo\xc5\xbeaje je namesto njih imenovala svoje privr\xc5\xbeence. Po celem cesarstvu je gradila pala\xc4\x8de, katedrale in socialne ustanove  in podpirala religioznost in izobra\xc5\xbeevanje. Na svojo stran je pridobila ve\xc4\x8dino mongolskih aristokratov, ki so bili pripravljeni na volitvah za novega kana podpreti \xc3\x96gedejevega sina Gujuka. Ker je Batu kan zavrnil udele\xc5\xbebo na kurultaju, \xc4\x8de\xc5\xa1 da je bolan in da je mongolska klima zanj preostra, je nastalo mrtvilo, ki je trajalo ve\xc4\x8d kot \xc5\xa1tiri leta. Nepri\xc4\x8dakovano brezvladje je spro\xc5\xbeilo dogodke, ki so povzro\xc4\x8dili upadanje mongolske enotnosti. _NEWLINE_V tem \xc4\x8dasu je mongolska vojska pod poveljstvom generala Bajd\xc5\xbeuja porazila anatolske Seld\xc5\xbeuke, opusto\xc5\xa1ila ozemlje dinastije Song, Sirijo, Korejo, Irak in Indijo. Ko je D\xc5\xbeingiskanov mlaj\xc5\xa1i brat Tem\xc3\xbcge zagrozil T\xc3\xb6regene, da bo sam prevzel prestol, se je Gujuk takoj vrnil v Karakorum, da bi zavaroval svoj polo\xc5\xbeaj. Vladar Zlate horde Batu kan je zato privolil, da bo poslal svoje brate in generale na kurultaj, ki ga je sklicala T\xc3\xb6regene leta 1246. _NEWLINE_Gujuk je bil sicer bolan in je pretirano pil, vendar so mu voja\xc5\xa1ke zmage v Mand\xc5\xbeuriji in Evropi zagotovile ugled, ki je bil potreben za kagana. Njegovi izvolitvi so prisostvovali \xc5\xa1tevilni tuji  dostojantveniki, mongolski plemi\xc4\x8di, nemongolski veljaki iz celega Mongolskega cesarstva in diplomati iz Gruzije (David VI. Narin in David VII. Ulu), Koreje, Kitajske, Rusije (knez Vladimir Jaroslav s sinovoma Aleksandrom in Andrejem), Turkestana, Azerbajd\xc5\xbeana, Tur\xc4\x8dije, Sirije, Irana, Rima (Plano Carpini) in Bagdada.  _NEWLINE_Ko je bilo kronanje opravljeno, je Gujuk omejil o\xc4\x8ditno zlorabljanje plemstva in pokazal, da bo nadaljeval politiko svojega o\xc4\x8deta. Vse materine zaupnike je ostro kaznoval zaradi \xc4\x8darovni\xc5\xa1tva in korupcije. Edina izjema je bil guverner Argun Starej\xc5\xa1i. Spro\xc5\xbeil je tudi tajno preiskavo  proti Tem\xc3\xbcgeju. Preiskavo sta vodila Orda in Mongke, ki sta Tem\xc3\xbcgeja na skrivaj ubila. Da bi utrdil svojo mo\xc4\x8d, je odstavil tudi mladega kana Kara Hulega in ga  zamenjal s svojim sorodnikom Jesujem Mongkejem. _NEWLINE_Med njegovim vladanjem je skrivnostno umrla D\xc5\xbeingiskanova h\xc4\x8derka Altalaun, kar je med nekaterimi \xc4\x8dlani Zlate dru\xc5\xbeine povzro\xc4\x8dilo veliko \xc5\xbealosti. Batu je moral kljub temu spo\xc5\xa1tovati Gujuka in ni sprejemal nobene velike zunanjepoliti\xc4\x8dne odlo\xc4\x8ditve brez njegove privolitve. Gujuk je na prestol Gruzijskega kraljestva posadil Davida VII. Uluja in mu podredil Batujevega varovanca Davida VI. Narina. Seld\xc5\xbeu\xc5\xa1ki sultanat Rum je razdelil med Keykavusa II. in Kili\xc3\xa7 Arslana IV., \xc4\x8deprav se Keykavus z njegovo odlo\xc4\x8ditvijo ni strinjal._NEWLINE_Biv\xc5\xa1i mongolski zavezniki Asasini, katerih  veliki mojster Hasan D\xc5\xbealalud-Din je leta 1221 ponudil D\xc5\xbeingiskanu svojo podlo\xc5\xbenost, so pobili mongolske generale v Perziji in zavrnili popolno pokornost. Da bi uni\xc4\x8dil njihova opori\xc5\xa1\xc4\x8da v sredi\xc5\xa1\xc4\x8du islamskega sveta v Iraku in Iranu, je Gujuk  nadnje poslal vojsko pod vrhovnim  poveljstvom Eld\xc5\xbeigideja, o\xc4\x8deta svojega najbolj\xc5\xa1ega prijatelja. _NEWLINE_O\xc4\x8detove uradnike je ponovno postavil na prej\xc5\xa1nje polo\xc5\xbeaje, sam pa se je obdal z Ujguri, Najmani in uradniki iz Srednje Azije. Posebno naklonjen je bil poveljnikom iz vrst kitajskih Hanov, ki so pripomogli k o\xc4\x8detovim zmagam v severni Kitajski. Medtem ko je njegova vojska nadaljevala voja\xc5\xa1ke operacije v Koreji, Kitajski in Iraku, je ukazal popis prebivalstva po celem cesarstvu._NEWLINE_Leta 1248 se je odpravil iz Karakoruma proti zahodu. Nekateri viri trdijo, da zaradi zdravja, drugi viri pa, da se je hotel pridru\xc5\xbeiti Eld\xc5\xbeigideju in popolnoma pokoriti Srednji Vzhod ali pa z nepri\xc4\x8dakovanim  napadom presenetiti svojega bratranca in rivala Batu kana v Rusiji. Sumni\xc4\x8dava Tolujeva vdova Sorgagtani Beki je skrivoma obvestila svojega ne\xc4\x8daka Batuja, da se mu pribli\xc5\xbeuje Gujuk z veliko vojsko. Batu je zato osebno od\xc5\xa1el proti vzhodu, da bi se poklonil Gujuku, v mislih pa je imel povsem druga\xc4\x8den na\xc4\x8drt. Gujuk, bolan in utrujen od naporne poti, je \xc5\xa1e pred sre\xc4\x8danjem z Batujem v Qum-Senggirju v vzhodnem Turkestanu umrl. Plano Carpini o tem pi\xc5\xa1e, da so ga morda zastrupili. Njegova smrt je prekinila popis prebivalstva, tako da so se v celoti opravili samo lokalni popisi v Rusiji in Tur\xc4\x8diji._NEWLINE_Po Gujukovi smrti je hotela oblast v dr\xc5\xbeavi prevzeti njegova vdova Ogul Gajmi\xc5\xa1, vendar je podcenila spretnost svoje ta\xc5\xa1\xc4\x8de in njenih mladih sinov Kod\xc5\xbea in Nakuja, ki so spodjedali njeno avtoriteto. Batu kan ji je odobril polo\xc5\xbeaj regentke in svetoval nepokornim princem, naj bodo poslu\xc5\xa1ni. Ogul Gajmi\xc5\xa1 je bila kjub temu \xc5\xa1e vedno tako domi\xc5\xa1ljava, da je od odposlancev francoskega kralja Ludvika IX., s katerim je nameravala skleniti zvezo proti Saracenom, zahtevala pokornost in pla\xc4\x8devanje davkov._NEWLINE_Batu kan je zato leta 1250 sklical kurultaj kar na svojem ozemlju. Ker je bil kuraltaj sklican izven o\xc5\xbejega mongolskega ozemlja, so \xc4\x8dlani \xc3\x96gedejeve in \xc4\x8cagatejeva dru\xc5\xbeine udele\xc5\xbebo odklonili. Na kurultaju so prestol ponudili Batu kanu, njega pa polo\xc5\xbeaj velikega kana ni zanimal in je ponudbo odklonil. Namesto njega so izvolili Mongkeja, ki je vodil voja\xc5\xa1ke pohode v Rusiji, severnem Kavkazu in na Ogrskem. Tolujevi prista\xc5\xa1i so njegovo izvolitev podprli, zaradi omejene udele\xc5\xbebe in sporne lokacije pa je bila veljavnost kurultaja vpra\xc5\xa1ljiva. Batu je zato poslal Mongkeja pod za\xc5\xa1\xc4\x8dito svojih bratov Berkeja in Tuktemurja ter sina Sartaka na zbor uradnega kurultaja v Kodoje Aral v sredi\xc5\xa1\xc4\x8du cesarstva. Mongkejevi prista\xc5\xa1i so na kurultaj povabili Ogul Gajmi\xc5\xa1a in druge kneze iz \xc3\x96gedejeve in \xc4\x8cagatajeve dru\xc5\xbeine, ti pa so udele\xc5\xbebo ponovno zavrnili, \xc4\x8de\xc5\xa1 da bi moral biti kan eden od \xc3\x96gedejevih potomcev. Batu jih je v odgovor obto\xc5\xbeil za uboj svojega strica Altalauna in s tem izzval \xc3\x96gedejevega kandidata \xc5\xa0iremuna.\n_START_SECTION_\nMongkejeve reforme in nova osvajanja\n_START_PARAGRAPH_\nSorgagatani in Berke sta 1. julija 1251 organizirala \xc5\xa1e en kurultaj, na katerem je zbrana mno\xc5\xbeica za velikega kana Mongolskega cesarstva izvolila Mongkeja. Nekaj knezov iz \xc3\x96gedejeve in \xc4\x8cagatajeve dru\xc5\xbeine, med katerimi sta bila Mongkejev bratranec Kadan in odstavljeni kan Kara Hulegu, je odlo\xc4\x8ditev sprejelo. Medtem se je \xc3\x96gedejev vnuk \xc5\xa0iremun, ki je bil tudi zakoniti naslednik prestola, vendar ga je Toregene ignorirala, skoval na\xc4\x8drt za oboro\xc5\xbeen napad na novoizvoljenega kana. Mongkejev sokolar Kankali Turk je odkril priprave za napad in obvestil Mongke kana. Za\xc4\x8dela se je preiskava, ki jo je vodil o\xc4\x8detov zvesti uradnik Mengesar. Preiskava je odkrila krivce, katere so skladno s predpisi v Jasi najprej hoteli pomilostiti, toda Mongkejevi oficirji so temu oporekali in za\xc4\x8delo se je kaznovanje zarotnikov. Po celem Mongolskem cesarstvu, od Mongolije in Kitajske na vzhodu do Afganistana in Iraka na zahodu, so se za\xc4\x8deli sodni procesi, na katerih je bilo na smrt obsojenih od 77 do 300 oseb. Med usmr\xc4\x8denimi so bili aristokrati, uradniki in voja\xc5\xa1ki poveljniki, med njimi tudi vladar Ujgurov Ogul Gajmi\xc5\xa1, Eld\xc5\xbeigidej, Jesu Mongke, Buri in \xc5\xa0iremun. Ve\xc4\x8dini knezov D\xc5\xbeingiskanovega porekla, ki so sodelovali v zaroti, so dovolili nekak\xc5\xa1no izgnanstvo. Mongke jim je odvzel vse posesti in si razdelil zahodni del cesarstva s svojim zaveznikom Batu kanom. Po tej krvavi \xc4\x8distki je razglasil splo\xc5\xa1no amnestijo za zapornike in ujetnike. _NEWLINE_Polo\xc5\xbeaj velikega kana je od takrat dalje za vedno ostal v Tolujevi dinastiji. _NEWLINE_Mongke je bil premi\xc5\xa1ljen vladar, ki je spo\xc5\xa1toval zakone svojih prednikov in se izogibal alkohola. Glavno mesto Karakorum je obogatil z zgradbami v kitajskem, evropskem in perzijskem slogu. Posebnost mesta je bil velik srebrn vodomet v obliki drevesa z mogo\xc4\x8dnim angelom na vrhu, ki ga je zasnoval pari\xc5\xa1ki zlatar Guillaume Boucher. V mestu je bila na novo zgrajena trgovska \xc4\x8detrt, budisti\xc4\x8dni samostani, mo\xc5\xa1eje in kr\xc5\xa1\xc4\x8danske cerkve. _NEWLINE_Mongke je imel mo\xc4\x8dan kitajski voja\xc5\xa1ki kontingent, vendar se je zana\xc5\xa1al tudi na svoje muslimanske in mongolske uradnike. Njegov dvor je omejil dr\xc5\xbeavne izdatke in prepovedal plemstvu in vojakom zlorabljanje civilnega prebivalstva in izdajanje odredb brez njegove odobritve. Neurejeno zbiranje prispevkov je spremenil v sistem fiksnih davkov, ki so jih zbirali cesarski uslu\xc5\xbebenci, manj premo\xc5\xbenim prebivalcem pa je olaj\xc5\xa1al polo\xc5\xbeaj z zni\xc5\xbeanjem davkov. Po teh reformah so postale dr\xc5\xbeavne finance mnogo bolj pregledne. Poleg reforme dav\xc4\x8dnega sistema je okrepil voja\xc5\xa1ke posadke na po\xc5\xa1tnih postajah in centraliziral kontrolo monetarnega sistema. Svoj polo\xc5\xbeaj je dodatno utrdil z imenovanjem bratov Huleguja in Kublajkana za vladarja Perzije oziroma mongolskega dela Kitajske. Ukazal je popis prebivalstva, ki se je za\xc4\x8del leta 1252 in se kon\xc4\x8dal leta 1258 v najbolj zahodnem mestu cesarstva Novgorodu. _NEWLINE_V delu dana\xc5\xa1nje Kitajske je takrat vladala dinastija Song, ki je bila neko\xc4\x8d mongolska zaveznica, po propadu dinastije Jin pa je zavezni\xc5\xa1tvo razdrla in ponovno osvojila biv\xc5\xa1e cesarske prestolnice Kaifeng, Luojang in \xc4\x8cangan. Mongke je hotel ponovno osvojiti izgubljena ozemlja, zato za\xc4\x8del obkoljevati njihovo ozemlje. V Yunnan je poslal vojsko pod poveljstvom Kublajkana, v Korejo pa vojsko pod poveljstvom svojega strica Ljekuja. Ljeku in njegov namestnik Amigan sta od korejskega dvora zahtevala mirno vdajo, ki jo je kralj Gond\xc5\xbeong leta 1252 zavrnil. Leta 1254-1258 je zato Korejo napadla in opusto\xc5\xa1ila mongolska vojska pod poveljstvom D\xc5\xbealajirtaja in Jesudarja, katerima so se pridru\xc5\xbeili izdajalski korejski uradniki. Korejski kralj je po dr\xc5\xbeavnem udaru, s katerim je z oblasti odstranil militantno frakcijo \xc4\x8coi, pristal, da po\xc5\xa1lje Mongkeju za talca enega od svojih princev._NEWLINE_Ko je Kublajkan leta 1253 pokoril kraljestvo Dali v dana\xc5\xa1njem Yunnanu, je general Koridaj utrdil oblast v Tibetu in pokoril vodilne samostane, Subotajev sin Urjankadaj pa je zlomil odpor ljudstev v sosednjem Yunnanu in leta 1258 porazil dinastijo Tran v severnem Vietnamu._NEWLINE_Po osvajanjih Evrope v letih 1236-1241 Mongoli na zahodu niso izvajali ve\xc4\x8djih voja\xc5\xa1kih operacij. Po stabilizaciji dr\xc5\xbeavnih financ so mongolski voditelji na kurultajih leta 1253 in 1258 odobrili nove voja\xc5\xa1ke pohode proti Srednjemu Vzhodu in ju\xc5\xbeni Kitajski. Mongke je vse voja\xc5\xa1ke in civilne zadeve v Perziji prepustil Hulegu in ukazal \xc4\x8cagatajem in D\xc5\xbeo\xc4\x8didom, da se pridru\xc5\xbeijo Hulegujevi armadi. Povod za pohod v Perzijo je bila verjetno ovadba muslimanov iz Qazvida, da namerava hereti\xc4\x8dna \xc5\xa1iitska sekta nizarskih izmaelitov poslati k Mongkeju svoje morilce in ga ubiti. Najmanski poveljnik Kitbuga je zato \xc5\xbee leta 1253 napadel ve\xc4\x8d izmaelitskih opori\xc5\xa1\xc4\x8d, na\xc4\x8drten Hulegujev napad pa se je za\xc4\x8del leta 1256. Izmaelitski imam oziroma veliki mojster Rukn ud-Din se je leta 1257 vdal in bil zatem usmr\xc4\x8den. Hulegujeva vojska je zatem uni\xc4\x8dila vse njihove trdnjave. Ostal je samo Girduh, ki je vzdr\xc5\xbeal do leta 1271. _NEWLINE_Po pokoritvi izmaelitov je pri\xc5\xa1el na vrsto Irak. Kalif al-Mustasim se namre\xc4\x8d ni hotel pokoriti, zato so Mongoli leta 1258 oblegali in zavzeli Bagdad. Po uni\xc4\x8denju Abasidskega kalifata se je Huleguju odprla pot v Sirijo. Voja\xc5\xa1ki pohod proti Ajubidom v Siriji, na katerem so mimogrede pometli z vsemi majhnimi lokalnimi dr\xc5\xbeavicami, je dobil ime azijska ali rumena kri\xc5\xbearska vojna, ker so se napadu pridru\xc5\xbeili Armenci iz Kilikije, Seld\xc5\xbeuki iz Ruma in kri\xc5\xbearji z Antiohije in Tripolija. Nekatera mesta so se vdala brez upiranja, druga pa so se upirala. Prebivalce slednjih so Mongoli po osvojitvi pobili. V Siriji so ostali svobodni samo Jeruzalem in kri\xc5\xbearske dr\xc5\xbeave. Ko so Batujevi nasledniki in njegov mlaj\xc5\xa1i brat Berke videli, da je Hulegujev vojni pohod na Srednji Vzhod uspel, so poslali kazenske ekspedicije v Ukrajino, Belorusijo, Litvo in Poljsko. _NEWLINE_Mongke je hotel medtem zaklju\xc4\x8diti osvajanje Kitajske, ker je bil prepri\xc4\x8dan, da je zmaga nad Kitajci prvenstvena naloga njegovega cesarstva. Mongkeja so sorodniki prepri\xc4\x8dali, da ni osebno poveljeval mongolski vojski. Voja\xc5\xa1ke operacije na Kitajskem so bila na splo\xc5\xa1no uspe\xc5\xa1ne, vendar so se zaradi izjemno vro\xc4\x8dega vremena in epidemij bolezni nena\xc4\x8drtovano zavlekle. _NEWLINE_11. avgusta 1259 je Mongke nepri\xc4\x8dakovano umrl. Vzrok njegove smrti je \xc5\xa1e vedno sporen. Z njegovo smrtjo se je odprlo novo poglavje mongolske zgodovine v katerem je bila ve\xc4\x8dina mongolskih armad prisiljena k umiku.\n_START_SECTION_\nDr\xc5\xbeavljanska vojna\n_START_PARAGRAPH_\nPo padcu Alepa leta 1260 je Hulegu dobil novice o bratovi smrti. Umaknil se je v Mugan in za seboj pustil Kitbuka z majhnim kontingentom vojakov. Mongoli so kmalu po njegovem odhodu izgubili Sirijo, ker je egiptovski mamelu\xc5\xa1ki sultan Saif ad-Din Qutuz  \xc5\xa1e istega leta v bitki pri Ain Jalutu zmlel mongolsko vojsko in Kitbuka obglavil. _NEWLINE_Kublajkan, ki je za smrt velikega kana izvedel ob reki Huai, je nadaljeval svoje prodiranje proti Vu\xc4\x8dangu ob reki Jangce. Njihov mlaj\xc5\xa1i brat Arikbek je izkoristil svoj polo\xc5\xbeaj v Mongoliji za priprave na zmago na naslednjih volitvah za velikega kana. Na kurultaju v Karakorumu so ga predstavniki vseh dru\xc5\xbeinskih vej izvolili za kagana. Ko je Kublajkan izvedel za rezultate volitev, je prekinil obleganje Vu\xc4\x8danga in pustil svoje oblegovalce v Ezhouju in Yuezhhouju. Po nasvetu svojega kitajskega \xc5\xa1taba je sklical svoj kurultaj v Kaipingu, na katerem so prav vsi visoki knezi in visoki nojani iz severne Kitajske in Mand\xc5\xbeurije podprli njegovo kandidaturo. Kublajeva vojska je nato z lahkoto odstranila Arikbekove prista\xc5\xa1e v Hebeju, \xc5\xa0angdongu, \xc5\xa0anhsiju in ju\xc5\xbeni Mongoliji. Kublaj je prevzel nadzor nad civilno upravo in porazil \xc5\xa1e Mongkejevo vojsko, ki je podpirala rivalskega velikega kana Arikbeka. Ko je Kublaj poslal \xc4\x8dagatajskega kneza Abi\xc5\xa1ka, da prevzame oblast v \xc4\x8cagatajskem kanatu, ga je Arikbek aretiral in namesto njega kronal svojega kandidata Alguja. Algu je prevzel oblast nad Karauni in aretiral njihovega komandanta Salija, ki je bil lojalen Huleguju in Kublaju. Po porazu v prvem voja\xc5\xa1kem spopadu je Arikbek iz ma\xc5\xa1\xc4\x8devanja usmrtil Abi\xc5\xa1ka. Kublajeva nova uprava je razglasila takoj\xc5\xa1njo splo\xc5\xa1no mobilizacijo voja\xc5\xa1ke opreme in mo\xc5\xa1tva, medtem pa sta Kublaj in njegov bratranec Kadan blokirala Arikbeka v Mongoliji in presekala poti do virov hrane. Nastala je lakota, ki je postala \xc5\xa1e huj\xc5\xa1a, ko je Algu izdal Arikbeka in za\xc4\x8del podpirati Kublaja. Kublajkan je nato zasedel Karakorum, vendar ga je leta 1261 Arikbek za nekaj \xc4\x8dasa ponovno osvojil._NEWLINE_Bolj resni so bili spopadi med Kublajevim mlaj\xc5\xa1im bratom Hulegujem in bratrancem Berkejem, vladarjem Zlate horde, ki so se za\xc4\x8deli leta 1262. Sumljive smrti d\xc5\xbeo\xc4\x8didskih knezov v Hulegujevi slu\xc5\xbebi, nepravi\xc4\x8dna delitev vojnega plena in Hulegujevi pokoli muslimanov so povzro\xc4\x8dili Berkejev bes in njegovo odlo\xc4\x8ditev, da bo podprl upore v Gruzijskem kraljestvu, ki je bilo v letih 1259-1260 pod Hulegujevo oblastjo. Ker je upor spodletel, je kralj David Ulu izgubil oblast v Gruziji in Armeniji, David Narin v Imeretiju pa je postal ilkanatski vazal. Nara\xc5\xa1\xc4\x8dajo\xc4\x8da napetost med Berkejem in Hulegujem je povzro\xc4\x8dila, da so voja\xc5\xa1ke enote iz Zlate horde, ki so bile v sestavu Hulegujeve armade, dezertirale. Del vojske je pobegnil v kip\xc4\x8da\xc5\xa1ke stepe, drugi del se je umaknil v Horasan, tretji del pa je dobil zato\xc4\x8di\xc5\xa1\xc4\x8de pri Mamelukih v Siriji, kjer jih je baibarski sultan lepo sprejel. Voja\xc5\xa1ke oddelke, ki so ostali v Iranu, je Hulegu ostro kaznoval._NEWLINE_Nastala je situacija, v kateri je Ilkanat za\xc4\x8del podpirati Kublaja, Berke pa je trdno podpiral Arikbeka. Arikbek je zato napadel Ilkanat, Berke pa je poslal svojo armado na kazenski pohod v Zlato hordo. Obe vojski sta bili katastrofalno pora\xc5\xbeeni. _NEWLINE_\xc4\x8cagatajski kan Algu je obto\xc5\xbeil Berkeja za \xc4\x8distko med njegovimi sorodniki leta 1252, zato je vztrajal, da Hulegu napade Berkejevo kraljestvo. Ko so muslimanska elita in d\xc5\xbeo\xc4\x8didski vazali v Buhari razglasili svojo lojalnost Berkeju, je Algu potolkel d\xc5\xbeo\xc4\x8didske prista\xc5\xa1e v Horezmu. Skupaj s Hulegujem sta pobila tudi vse prista\xc5\xa1e Zlate horde v Buhari in prodala njihove dru\xc5\xbeine v su\xc5\xbeenjstvo. \xc5\xbdive sta pustila samo Kublajkanove in Sorgagatanijeve ljudi._NEWLINE_Arikbekova mo\xc4\x8d je zaradi zimskih katastrofalnih porazov in dezertiranja zaveznikov mo\xc4\x8dno oslabela, zato se je odpravil v \xc5\xa0angdu, kjer se je 21. avgusta 1264 vdal in priznal bratovo premo\xc4\x8d. Po Arikbekovem porazu so vladarji Zlate horde, \xc4\x8cagatajskega kanata in Ilkanata priznali Kublajkanovo zmago in njegovo nadoblast. Kublajkana so pozvali, naj skli\xc4\x8de kurultaj, Algu kan pa je zaradi svojega nezakonitega polo\xc5\xbeaja v zameno za svojo lojalnost od Kublajkana zahteval osebno varnost. Hulegu in Berke sta kljub napetostim takoj sprejela Kublajkanov poziv, vendar sta kmalu zatem posku\xc5\xa1ala sklicati nov kurultaj. Zaradi premajhnega \xc5\xa1tevila glasovalcev na  kurultaju je bil Kublajkan samo delno priznan kot veliki kan. Bratu Arikbeku je odpustil stara sovra\xc5\xa1tva in se za\xc4\x8del pripravljati na vojno proti dinastiji Song._NEWLINE_Cesarstvo je zatem za\xc4\x8delo politi\xc4\x8dno razpadati. Kanati so za\xc4\x8deli vsiljevati vsak svoje zahteve in izbirati svoje vladarje, ki so jih samo \xc5\xa1e formalno priznavali drugi vladarji.\n_START_SECTION_\nMongolsko cesarstvo pod Kublajkanom\n_START_PARAGRAPH_\nKo je Bizantinsko cesarstvo, ki je bilo zaveznik Ilkanata, aretiralo egiptovske odposlance, je Berke preko svoje vazalne dr\xc5\xbeave Bolgarije nadnje poslal vojsko in zahteval njihovo izpustitev. Zahteval je tudi izpustitev seld\xc5\xbeu\xc5\xa1kega sultana Keykavusa II., ki je posku\xc5\xa1al v Anatoliji izzvati ljudske nemire, pa mu to ni uspelo. _NEWLINE_Da bi stabiliziral politi\xc4\x8dno krizo v zahodnih kanatih, je Kublaj okrepil Hulegujevo vojsko s 30.000 mladimi Mongoli. Hulegu je 8. februarja 1264 umrl. Berke se je takoj po njegovi smrti odpravil na pohod proti Tbilisiju in na poti umrl. Nekaj mesecev po njuni smrti je umrl tudi Algu Kan iz \xc4\x8cagatajskega kanata. Kublaju je kljub nenadnemu upadu politi\xc4\x8dne mo\xc4\x8di uspelo obdr\xc5\xbeati oblast v zahodnih kanatih. Za novega kana Ilkanata je imenoval Abago, za kana Zlate horde pa  Batujevega vnuka Mongke Timurja. V \xc4\x8cagatajski kanat je poslal svojega varovanca Baraka z nalogo, da strmoglavi vlado cesarice Orghane, ki je po Algujevi smrti leta 1265 brez Kublajevega soglasja ustoli\xc4\x8dila svojega mladega sina Mubarak \xc5\xa0aha. _NEWLINE_Kublajidi so na vzhodu obdr\xc5\xbeali oblast nad podrejenimi kanati vse do konca svojega vladanja._NEWLINE_Na Kublajev dvor je pri\xc5\xa1el propadli ogedejski knez Kajdu. Kublaj je nahujskal Baraka, da ga napade, in Barak je za\xc4\x8del \xc5\xa1iriti svoje kraljestvo proti severu. Po prevzemu oblasti leta 1266 se je za\xc4\x8del  vojskovati s Kajdujem in D\xc5\xbeo\xc4\x8didi in iz Tarimskega bazena izgnal Kublajeve nadzornike. Ko sta ga Kajdu in Mongke Timur s skupnimi mo\xc4\x8dmi premagala, je Barak sklenil zavezni\xc5\xa1tvo z Ogedejevo dinastijo in Zlato hordo proti Kublaju na vzhodu in Abagu na zahodu. Zvija\xc4\x8dni Mongke Timur se ni spu\xc5\xa1\xc4\x8dal v nobene neposredne voja\xc5\xa1ke pohode proti cesarstvu velikega kana. Baraka je leta 1269 porazila vojska mongolske Perzije, naslednje leto pa je umrl. Oblast v \xc4\x8cagatajskem kanatu je prevzel Kajdu. _NEWLINE_Medtem je Kublaj spro\xc5\xbeil nov mongolski vojni pohod proti vladarjema Zlate horde in Ilkanata in ju leta 1270 kljub interesom Zlate horde v osrednji Aziji in na Kavazu  prisilil k premirju._NEWLINE_Po padcu Xiangyanga leta 1273 so Mongoli sklenili dokon\xc4\x8dno osvojiti kraljestvo Song v ju\xc5\xbeni Kitajski. Kublaj je zato ukazal Mongke Timurju, da ponovi popis prebivalstva v Zlati hordi in preskrbi vire in vojsko za osvojitev Kitajske. Leta 1274-1475 se je v Zlati hordi za\xc4\x8delo \xc5\xa1tetje prebivalstva, v katero sta bila vklju\xc4\x8dena tudi Smolensk in Vitebsk. _NEWLINE_Na Balkan so poslali Nogaja z nalogo, da tam utrdi mongolski vpliv.  _NEWLINE_Kublaj Kan je leta 1271 svojo dr\xc5\xbeavo preimenoval v Dai Yuan, sebe pa posku\xc5\xa1al prikazati kot cesarja Kitajske in na ta na\xc4\x8din pridobiti oblast nad milijoni kitajskih prebivalcev. Svoj glavni stan je prestavil v Kanbalik oziroma Dadu v dana\xc5\xa1njem Pekingu, zato je v starem glavnem mestu Karakorumu pri\xc5\xa1lo do vstaje, ki jo je komaj umiril. Tradicionalisti in njegovi kritiki so obsodili Kublajeve ukrepe in ga obto\xc5\xbeili, da se preve\xc4\x8d povezuje s kitajsko kulturo. V sporo\xc4\x8dilu so mu napisali: "Na\xc5\xa1i stari obi\xc4\x8daji niso enaki kitajskim zakonom...  Kaj se bo zgodilo z njimi?" Elito drugih mongolskih kanatov je pritegnil Kajdu, ki se je razglasil za zakonitega naslednika mongolskega prestola, ker je Kublaj skrenil z D\xc5\xbeingiskanove poti. Odmik od Kublajevega cesarstva je okrepil mo\xc4\x8d Ogedejidov. Ker je bil Kublaj prepri\xc4\x8dan, da so njegove zahteve do Mongolije in svetega mesta Burkan Kaldun, kjer je bil pokopan D\xc5\xbeingiskan, upravi\xc4\x8dene, so Kublajidi Mongolijo trdno dr\xc5\xbeali v svojih rokah._NEWLINE_Kitajska cesarska dinastija Song se je leta 1276 vdala Yuanu in Mongoli so postali prvi nekitajski vladarji celotne Kitajske. Tri leta kasneje so v bitki pri Yamenu porazili \xc5\xa1e zadnje Songove zveste podlo\xc5\xbenike. Kublaj je nato za\xc4\x8del utrjevati svoje mogo\xc4\x8dno cesarstvo. Ustanovil je akademijo, urade, trgovska pristani\xc5\xa1\xc4\x8da in vodne kanale in podpiral umetnost in znanost. Med njegovim vladanjem je bilo v cesarstvu ustanovljenih 20.166 javnih \xc5\xa1ol. Bil je pravi ali vsaj nominalni vladar ve\xc4\x8dine Evrazije, njegove zapravljive invazije v Burmo, Annam, Sahalin in Champo v dana\xc5\xa1njem ju\xc5\xbenem Vietnamu pa so mu prinesle samo vazalni status teh dr\xc5\xbeav. Mongolske invazije na Japonsko leta 1274 in 1280 in v Indonezijo leta 1293 so spodletele. _NEWLINE_Kublajev ne\xc4\x8dak Ilkan Abaga je v tistem obdobju posku\xc5\xa1al skleniti frankovsko-mongolsko zvezo med Mongoli in Zahodno Evropo, da bi s skupnimi mo\xc4\x8dni porazili Mameluke v Siriji in severni Afriki. Abaga in Kublaj sta se osredoto\xc4\x8dila predvsem na zavezni\xc5\xa1tva s tujci in odpiranje trgovskih poti. Kublaj se je na svojem velikem dvoru vsak dan sre\xc4\x8deval z mnogimi ambasadorji in tujimi trgovci in celo ponudil svojo spreobrnitev v kr\xc5\xa1\xc4\x8danstvo, \xc4\x8de bi mu sto duhovnikov dokazalo, da je njihova vera prava. _NEWLINE_Leta 1277 se je skupina d\xc5\xbeingisidskih knezov pod vodstvom Mongkejevega sina \xc5\xa0iregija uprla in ugrabila Kublajeva sinova Nomukana in Kok\xc4\x8duja in njegovega generala Antonga. Uporniki so ujetnike izro\xc4\x8dili Kajduju in Mongke Temurju, ki sta bila zaveznika \xc5\xbee od leta 1269, \xc4\x8deprav je Kajdu obljubil Kublaju svojo voja\xc5\xa1ko pomo\xc4\x8d in podporo proti Ogedejidom. Kublaj Kanova vojska je upor zatrla in okrepila yuanske garnizone v Mongoliji in Ujguristanu._NEWLINE_Kublaj Kan je kot naslednik prej\xc5\xa1njih velikih kanov vsaj nominalno prevzel vse zunanje zadeve cesarstva. Ko je prestol v Ilkanatu leta 1282 zasedel muslimanski sultan Ahmed Tekuder in poskusil skleniti mir z Mameluki, so se stari Abagovi nemuslimanski Mongoli pod vodstvom kneza Arguna prito\xc5\xbeili velikemu kanu. Po Ahmedovi usmrtitvi je Kublaj na prestol posadil Arguna in nagradil njegovega vrhovnega komandanta z naslovom \xc4\x8dingsanga. Kublaj je kljub pomanjkljivi neposredni oblasti nad zahodnimi kanati in mongolskimi knezi o\xc4\x8ditno imel dovolj vpliva, da je posredoval v njihovih sporih. To potrjuje tudi pismo Abagovega sina Arguna pape\xc5\xbeu Nikolaju IV. v katerem pi\xc5\xa1e, da mu je Kublaj Kan ukazal, naj osvoji Egipt._NEWLINE_Kublajeva ne\xc4\x8dakinja Kelmi\xc5\xa1, ki je bila poro\xc4\x8dena z generalom Zlate horde Kungiratom, je bila dovolj mo\xc4\x8dna, da je vrnila Kublajeva sinova Nomukana in Kok\xc4\x8duja. Vlada Zlate horde ju je poslala domov leta 1282 kot uvod v pomiritev z dinastijo Yuan in odpustitev Kublajevega generala Kajduja. Nogaj in kan Bele horde Kon\xc4\x8di sta vzpostavila prijateljske stike z Yuanom in Ilkanatom. Ekonomski in trgovski sistem je kljub politi\xc4\x8dnim nesoglasjem med posameznimi vejami dru\xc5\xbeine neovirano deloval \xc5\xbee pred sklenitvijo tega prijateljstva. Mongolsko cesarstvo je torej preraslo v nekak\xc5\xa1no Zdru\xc5\xbeeno kraljestvo mongolskih kanatov oziroma panmongolizem mongolskega sveta, ki ga nekateri imenujejo kar Novo Mongolsko cesarstvo.\n_START_SECTION_\nMirovna pogodba in politi\xc4\x8dni spori\n_START_PARAGRAPH_\nLeta 1295 je pri\xc5\xa1el na mongolski prestol tatarski kan Mahmud Gazan in islamiziral mongolski del Perzije. V nasprotju s prej\xc5\xa1njimi kani je v Iranu prenehal kovati denar z imenom velikega kana, njegovi kovanci v Gruziji pa so \xc5\xa1e vedno imeli tradicionalni mongolski napis "Skoval Gazan v imenu velikega kana". Gazan je bil dovolj politi\xc4\x8dno zrel, da je priznal suverenost velikega kana, saj je imela Zlata horda \xc5\xbee dolgo \xc4\x8dasa apetite po Gruziji. Gazan je pozval tudi druge kane, naj priznajo Timurjevo nadoblast, in \xc4\x8deprav je imel svoj pe\xc4\x8dat, ki je potrjeval njegovo avtoriteto kraljevske visokosti, se je naslavljal samo kot knez velikega kana._NEWLINE_Gazan je nadaljeval vojno z Mameluki in jih porazil v bitki v vadiju al-Khazandar, vendar je Sirijo zasedel samo za\xc4\x8dasno do leta 1299. _NEWLINE_\xc4\x8cagatajski kanat in njegov de facto vladar Kajdu je stalno napadal Veliki Horasan in s tem oviral Gazanov na\xc4\x8drt za osvojitev Sirije. Kajdu je kljub vojnam z Ilkanatom in Yuanom posku\xc5\xa1al ponovno vzpostaviti svoj vpliv v Zlati hordi, tako da je podpiral svojega kandidata Kobelega proti kanu Bele horde  Bajanu. Ko je Bajan izgubil voja\xc5\xa1ko podporo mongolskega dvora v Rusiji, je zaprosil za pomo\xc4\x8d Timurja in Ilkanat in posku\xc5\xa1al organizirati zdru\xc5\xbeen napad na Kajdujeve mongolske kanate in \xc4\x8dagatajskega kana Duva. Timur mu ni mogel na hitro poslati voja\xc5\xa1ke pomo\xc4\x8di, zato pa je leto kasneje okrepil svoje voja\xc5\xa1ke napade na Kajduja. Gazan je bil s Timurjevo politiko ob\xc5\xa1irnih voja\xc5\xa1kih pohodov v osrednjo Azijo zadovoljen. Po krvavi bitki s Timurjevo vojsko ob reki Zavkan leta 1301 je Kajdu umrl. Njegova smrt je pomenila kratek predah med spori mongolskih kanov. _NEWLINE_Timurju je kljub spopadom s Kajdujem in Duvo uspelo po ve\xc4\x8d voja\xc5\xa1kih operacijah proti  Babai-Xifu na Tajskem v letih 1297-1303 prisiliti bojevite brate Shan k pla\xc4\x8devanju davkov. Ti voja\xc5\xa1ki posegi so bili zadnji v mongolski ekspanzijo proti jugu in Mongoli so za\xc4\x8deli razmi\xc5\xa1ljati o svoji enotnosti. Duva, ki je bil iz\xc4\x8drpan od dragih vojn, je pozval k splo\xc5\xa1nemu premirju: "Mongoli morajo prenehati prelivati lastno kri, zato je bolje, da se podredimo kaganu Timurju." Leta 1304 so vsi kani sklenili mirovno pogodbo in sprejeli Timurjevo nadoblast. Gazanov naslednik Old\xc5\xbeejtu in vladar Zlate horde Toktan sta informacijo o mongolski enotnosti predstavila v Franciji in Rusiji, Timur pa je potrdil Old\xc5\xbeejtuja za novega kana Ilkanata. _NEWLINE_Premirje so kmalu zatem prekinili spopadi med Duvo in Kajdujevim sinom \xc4\x8caparjem, v katerih je Duva je s Timurjevo pomo\xc4\x8djo premagal \xc3\x96gedejide, Tokta, ki je mo\xc4\x8dno podpiral splo\xc5\xa1no premirje, pa je z 20.000 vojaki okrepil yuansko mejo. V \xc4\x8dasu splo\xc5\xa1nega miru se je razcvetela mednarodna trgovina in kulturna izmenjava med Azijo un Evropo. Vzorci na kitajskih vladarskih obla\xc4\x8dilih, na primer, so vplivali na armenske okraske, na Kitajskem in v Iranu so se za\xc4\x8dela saditi razna nova drevesa in druge rastline, mongolske tehnolo\xc5\xa1ke inovacije pa so se za\xc4\x8dele \xc5\xa1iriti proti zahodu. Mongolsko cesarstvo se je po sklenitvi miru \xc5\xa1irilo predvsem na jug proti Indiji.  _NEWLINE_Po Toktovi smrti leta 1312 si je prestol Zlate horde prilastil Uzbek kan in za\xc4\x8del preganjati vse nemuslimanske Mongole. Zlata horda je za\xc4\x8dela zavra\xc4\x8dati vplive Yuana in obmejna nesoglasja med mongolskimi dr\xc5\xbeavami so se spet za\xc4\x8dela. _NEWLINE_V \xc4\x8cagatajskem kanatu je po zadu\xc5\xa1itvi upora \xc3\x96gedejevih naslednikov in pregonu \xc4\x8caparja v Yuan prestol zasedel Esen Buka. Yuanska in ilkanatska vojska sta kmalu zatem kljub spravljivi politiki Duvovega sina Esen Buke napadli \xc4\x8cagatajski kanat in Esen Buka je za pomo\xc4\x8d zaprosil Uzbek kana, ki je bil zvest egiptovski zaveznik. Predlagal mu je zvezo proti yuanskemu cesarju Bujantu kanu, ki jo je Uzbek zavrnil. Esen Bukov naslednik Kebek je po izgubljenih bratovih vojnah z Bujantu kanom in Ilkanom Old\xc5\xbeejtujem popustil in leta 1307 priznal nominalno oblast Yuana v Ujguristanu. _NEWLINE_ _NEWLINE_Uzbek kan je spoznal ekonomske ugodnosti  yuanske nadoblasti, zato je leta 1326 ponovno vzpostavil prijateljske odnose z yuanskimi kagani in organiziral svojo osebno gardo po yuanskem zgledu. Leta 1327 je Uzbek strl velik upor v Tverju in v znak spo\xc5\xa1tovanja poslal vse ruske ujetnike na mongolski dvor na Kitajskem. Obnovil je tudi mongolske ambicije na Balkanu in uspe\xc5\xa1no \xc5\xa1iril islam. Svoje glavno mesto Saraj Batu  je vklju\xc4\x8dil v svet muslimanske kulture, gradil mo\xc5\xa1eje, kopali\xc5\xa1\xc4\x8da in druge javne zgradbe.  Kaganom je pla\xc4\x8deval davke, toda niti on niti njegovi nasledniki nikoli niso opustili svojih zahtev na Kavkazu in Bli\xc5\xbenjem vzhodu in so leta 1318, 1324, 1335 in 1356 grozili Ilkanatu in \xc4\x8cobanidom. _NEWLINE_V drugem desetletju 14. stoletja so se mongolski voja\xc5\xa1ki pohodi umirili. Leta 1323 je ilkanatski kan Abu Said podpisal mirovno pogodbo z Egiptom. Yuanski dvor je na njegovo pro\xc5\xa1njo njegovega stra\xc5\xbearja \xc4\x8cupana nagradil z naslovom vrhovnega poveljnika vseh mongolskih kanatov, vendar mu leta 1327 niti  \xc4\x8cupanov sloves ni mogel re\xc5\xa1iti glave._NEWLINE_V cesarstvu Yuan je leta 1327-1328 izbruhnila dr\xc5\xbeavljanska vojna, katero sta hotela \xc4\x8dagatajski kan Eld\xc5\xbeigedej in sin yuanskega kagana Kajisana Kusala izkoristiti sebi v prid. Eld\xc5\xbeigedej je poslal Kusalo v spremstvu svoje vojske v Mongolijo, kjer je bil 30. avgusta  1329 s podporo ve\xc4\x8dine mongolskih poglavarjev in plemstva izvoljen za kagana. V strahu pred \xc4\x8dagatajskim vplivom na Yuan, ga je Tok Timurjev kip\xc4\x8da\xc5\xa1ki poveljnik zastrupil. Tok Timur, ki je dobro obvladoval kitajski jezik in zgodovino in je bil poleg tega tudi pesnik, kaligaf in slikar, je \xc5\xbeelel, da bi ga tudi drugi mongolski kanati sprejeli za suverena mongolskega sveta, zato je \xc4\x8cagatajskemu kanatu, ilkanu Abu Saidu in Uzbeku kot odposlance poslal d\xc5\xbeingisidske kneze in potomce slavnih mongolskih generalov. Vsi omenjeni vladarji so pristali, da mu bodo vsako leto pla\xc4\x8devali davek, kar je mo\xc4\x8dno okrepilo vpliv Kip\xc4\x8dakov in Alanov na yuanskem dvoru.\n_START_SECTION_\nPadec\n_START_PARAGRAPH_\nPo smrti ilkana Abu Saida leta 1335 je v Perziji nastala politi\xc4\x8dna anarhija. Leto kasneje je guvernet Oirat ubil \xc5\xa1e njegovega naslednika in Ilkanat so si razdelili Suldusi, D\xc5\xbealairji, Kasarid Toga Timur in perzijska voja\xc5\xa1ka elita. Ko je ujgurski poveljnik Eretna leta 1336 v Anatoliji ustanovil svojo neodvisno dr\xc5\xbeavo, so Gruzinci izgnali iz dr\xc5\xbeave vse Mongole, Mameluki pa so za\xc4\x8deli vedno bolj pritiskati na lojalno mongolsko vazalno dr\xc5\xbeavo Kilikijo. V Yuanu in \xc4\x8cagatajskem kanatu so se isto\xc4\x8dasno za\xc4\x8deli upori proti mongolskim vladarjem, ki so  mo\xc4\x8dno ogrozili njihovo oblast. V gosto naseljenih mongolskih dr\xc5\xbeavah so v letih 1313 do 1331 razsajale epidemije kuge, ki so usmrtile milijone prebivalcev in prekinile trgovske poti. Kuga je do konca 14. stoletja v Afriki, Aziji in Evropi vzela od 70-100 milijonov \xc5\xbeivljenj._NEWLINE_Z upadanjem mongolske mo\xc4\x8di se je kaos vedno bolj \xc5\xa1iril. Zlata horda je v letih 1342-1369 na ra\xc4\x8dun Poljske in Litve izgubila vse svoje zahodne posesti, vklju\xc4\x8dno z Belorusijo in Ukrajino.  Muslimanski in nemuslimanski knezi v \xc4\x8cagatajskem kanatu so bili od leta 1331 do 1341 v medsebojni vojni, vendar je kanat razpadel \xc5\xa1ele potem, ko je voja\xc5\xa1ka elita v Transoksaniji in  Mogulistanu postavila svoje marionetne kane. Kan Zlate horde D\xc5\xbeanibek je nato hitro ponovno vzpostavl oblast D\xc5\xbeo\xc4\x8didov nad \xc4\x8cagatajci in ponovno vzpostavil red. _NEWLINE_ _NEWLINE_Po umoru njegovega naslednika Berdibek kana leta 1359 so se rivalske dru\xc5\xbeine spet za\xc4\x8dele boriti za prestol v Zlati hordi. Nominalni kagan Togan Timur nastalega polo\xc5\xbeaja ni bil sposoben urediti, ker je bilo cesarstvo \xc5\xbee skoraj pred propadom. Njegov dvor je izdajal denar brez pokritja in prebivalci Hana so se zaradi nastale hiperinflacije in ostrih omejitev uprli. Korejski kralj Gonmin je izgnal mongolski garnizon in pobil dru\xc5\xbeino Togan Timurjeve cesarice, Tai Situ Changchub Gyaltsen  pa je omejil mongolski vpliv v Tibetu. Mongoli so zaradi vedno ve\xc4\x8dje izolacije od svojih podlo\xc5\xbenikov v uporih Mingov leta 1368 izgubili ve\xc4\x8dino Kitajske in pobegnili v svojo domovino Mongolijo. Po strmoglavljenju dinastije Yuan je Zlata horda izgubila stik z Mongolijo in Kitajsko, ve\xc4\x8dino \xc4\x8cagatajskega kanata pa je osvojil Timur Lenk. Zlata horda je postopoma razpadla na manj\xc5\xa1e tur\xc5\xa1ke horde, med katerimi je bila tudi Velika horda, ki je pre\xc5\xbeivela do leta 1502, ko je Krimski kanat osvojil prestolnico Saraj. Cesarska dinastija Bord\xc5\xbeiginov je v Mongoliji vladala do leta 1635, ko jih je porazila dinastija \xc4\x8cing. Kalka, v kateri so vladali D\xc5\xbeingisidi, in njeni biv\xc5\xa1i podlo\xc5\xbeniki Oiratski Mongoli so leta 1691 oziroma 1755 postali podlo\xc5\xbeniki polnomadskih Mand\xc5\xbeurcev. Krimski kanat je leta 1783 priklju\xc4\x8dilo Rusko cesarstvo.\n_START_SECTION_\nVojska\n_START_PARAGRAPH_\nOrganizacija mongolske vojske je bila enostavna, vendar zelo u\xc4\x8dinkovita. Temeljila je na stari stepski tradiciji, ki je poznala decimalni sistem \xc5\xbee v \xc4\x8dasu, ko so v Perziji vladali Ahemenidi. Osnovna voja\xc5\xa1ka enota je bila desetina, imenovana arbat. Deset arbatov je tvorilo \xc4\x8deto \xe2\x80\x93 zuut, deset zuutov regiment ali mjangan, ki je \xc5\xa1tel tiso\xc4\x8d vojakov, deset mjanganov z deset tiso\xc4\x8d vojaki pa tuman. Tuman je enakovreden sodobni diviziji. Voja\xc5\xa1ki obvezniki so bili vsi zdravi mo\xc5\xa1ki od 15. do 60. leta. Slu\xc5\xbeenje v vojski je bilo po plemenski tradiciji \xc4\x8dastno opravilo._NEWLINE_Vsi voja\xc5\xa1ki pohodi so bili skrbno na\xc4\x8drtovani in podprti s klju\xc4\x8dnimi informacijami o sovra\xc5\xbenikovem ozemlju in vojski. Tak\xc5\xa1na organizacija in mobilnost sta omogo\xc4\x8dala mongolski vojski, da se je bojevala na ve\xc4\x8d frontah hkrati. _NEWLINE_Mongolska vojska je skrbno na\xc4\x8drtovala tudi sestavo svojih voja\xc5\xa1kih enot. Posebno slavni so bili lahki konjeniki, oboro\xc5\xbeeni z loki, konjeniki, oboro\xc5\xbeeni s sulicami in in\xc5\xbeenirske enote. V vojski je veljala stroga hierarhija, organizacija in oprema pa sta bili prilagojeni predvsem mobilnosti in hitrosti. Mongolski vojaki so imeli zato v primerjavi z drugimi vojskami mnogo la\xc5\xbejo oboro\xc5\xbeitev in la\xc5\xbeje oklepe. Oskrbovali so se iz lokalnih virov, kar je \xc5\xa1e bolj pove\xc4\x8dalo njihovo gibljivost. Zvezo med posameznimi enotami in njihovimi poveljniki so vzdr\xc5\xbeevali izku\xc5\xa1eni kurirji._NEWLINE_Za razliko od drugih mobilnih voj\xc5\xa1\xc4\x8dakov tistega \xc4\x8dasa, na primer Hsiongnujev in Hunov, so Mongoli zelo dobro obvladovali tehnike obleganja. V svojo vojsko so skrbno rekrutirali voja\xc5\xa1ke poznavalce in talente iz osvojenih dr\xc5\xbeav. Imeli so posebne enote izku\xc5\xa1enih kitajskih in\xc5\xbeenirjev in bombardirjev, ki so bili strokovnjaki za izdelavo trebuchetov, katapultov in drugih oblegovalnih strojev, pa tudi raket, ki so med sovra\xc5\xbenimi enotami povzro\xc4\x8dile veliko zmedo. Vse strokovnjake in tehniko so uspe\xc5\xa1no uporabili v voja\xc5\xa1kih pohodih v Evropo, stroje pa so izdelovali sproti iz lokalnih virov._NEWLINE_Poleg oblegovalne tehnike so obvladovali tudi pre\xc4\x8denje vodnih tokov. Reko Saj\xc3\xb3, na primer, je  v spomladanskih poplavnih razmerah aprila 1241 v eni sami no\xc4\x8di pre\xc4\x8dilo 30.000 konjenikov in v bitki pri Mohiju porazilo ogrskega kralja B\xc3\xa9lo IV. V bitki z Mohamedom II. Horezmskim so s floto splavov prepre\xc4\x8dili umik sovra\xc5\xbenika preko reke._NEWLINE_Strogega voja\xc5\xa1kega reda so se u\xc4\x8dili na tradicionalnih lovih nerge, ki so se razlikovali od lovov v drugih kulturah. Na lovu je sodelovalo veliko \xc5\xa1tevilo vojakov, razdeljenih na majhne enote. Te enote so se razpr\xc5\xa1ile, obkolile veliko podro\xc4\x8dje in segnale divjad na dogovorjeno mesto, kjer so jo polovili. Tak\xc5\xa1en na\xc4\x8din lova je zahteval zelo usklajeno delovanje velikega \xc5\xa1tevila majhnih enot._NEWLINE_Velika prednost mongolske vojske je bila tudi njena sposobnost, da je prehodila velike razdalje v izrednem mrazu. Zamrznjene reke so bile zato zanje nekak\xc5\xa1ne avtoceste, po katerih so zlahka pri\xc5\xa1li do mest ob njihovih bregovih.\n_START_SECTION_\nPravo in dr\xc5\xbeavna ureditev\n_START_PARAGRAPH_\nV Mongolskem cesarstvu je  veljal pravni red, ki ga je predpisal D\xc5\xbeingiskan v zakoniku Jasa, kar pomeni "red" ali "odlok". Poseben kanon tega zakonika je predpisoval, da so zakoni za plemstvo praviloma enako strogi kot za preprosto prebivalstvo. Predpisane kazni so bile zelo stroge. Smrtna kazen je bila zagro\xc5\xbeena, na primer, konjeniku, ki ni pobral ne\xc4\x8desa, kar je padlo s konja pred njim. Stroga disciplina je povzro\xc4\x8dila, da je bilo Mongolsko cesarstvo izjemno varno in preto\xc4\x8dno, kar je osupnilo vse evropske popotnike._NEWLINE_Zakonik Jasa je predpisoval izbiranje poglavarjev in generalov po njihovih zaslugah, zagotavljal versko svobodo in strogo prepovedoval tatvino in uni\xc4\x8devanje zasebne lastnine. Legenda pravi, da je \xc5\xbeenska s polno vre\xc4\x8do zlata lahko varno potovala od enega konca cesarstva do drugega. _NEWLINE_Cesarstvu je vladal nedemokrati\xc4\x8den, parlamentu podoben zbor, imenovan kurultaj, v katerem so se mongolski poglavarji sre\xc4\x8devali z velikim kanom in se dogovarjali o notranji in zunanji politiki in na\xc4\x8drtovali vojne pohode. _NEWLINE_D\xc5\xbeingiskan je bil precej liberalen in toleranten do druga\xc4\x8de verujo\xc4\x8dih in ni nikoli obsojal na smrt na verski osnovi. Tak\xc5\xa1na dr\xc5\xbea se je izkazala kot dobra voja\xc5\xa1ka strategija. V vojni s horezmskim sultanom Mohamedom, na primer, se drugi islamski vladarji niso pridru\xc5\xbeili sultanu, ker to zanje ni bila sveta vojna, pa\xc4\x8d pa vojna med dvema posameznikoma. _NEWLINE_Cesarstvo je bilo prepleteno s trgovskimi potmi in ob\xc5\xa1irnim po\xc5\xa1tnim sistemom (jam). Sistem so s pridom izkori\xc5\xa1\xc4\x8dali tudi trgovci._NEWLINE_D\xc5\xbeingiskan je uvedel nacionalno abecedo in pisavo in u\xc4\x8ditelje, pravnike in umetnike osvobodil pla\xc4\x8devanja davkov, ki so bili za vse ostale podlo\xc5\xbenike precej visoki. _NEWLINE_Vsako upiranje mongolski oblasti je po drugi strani povzro\xc4\x8dilo ob\xc5\xa1irne kolektivne kazni, tako da so bila uni\xc4\x8dena cela mesta, vsi me\xc5\xa1\xc4\x8dani pa ubiti.\n_START_SECTION_\nVerstva\n_START_PARAGRAPH_\nMongoli so bili zelo strpni do ve\xc4\x8dine verstev in so jih celo podpirali. V D\xc5\xbeingiskanovem \xc4\x8dasu so prav vsa verstva, od budizma do kr\xc5\xa1\xc4\x8danstva, mahihejstva in islama v Mongolskem cesarstvu ustanovila svoje konvente. D\xc5\xbeingiskan je kljub temu, da je bil \xc5\xa1amanist, ustanovil slu\xc5\xbebo, ki je prepre\xc4\x8devala medverske spore in zagotavljala popolno versko svobodo. Med njegovim vladanjem so bili vsi verski vodje opro\xc5\xa1\xc4\x8deni pla\xc4\x8devanja davkov in opravljanja javnih slu\xc5\xbeb. Poleg tega je organiziral tekmovanja v verskih razpravah med kleriki razli\xc4\x8dnih verstev, ki so imela veliko poslu\xc5\xa1alcev._NEWLINE_Na za\xc4\x8detku je bilo zaradi nomadskega na\xc4\x8dina \xc5\xbeivljenja \xc5\xa1tevilo sveti\xc5\xa1\xc4\x8d majhno. Med \xc3\x96gedejevim vladanjem je bilo v Karakorumu poleg pala\xc4\x8d zgrajenih tudi ve\xc4\x8d budisti\xc4\x8dnih, muslimanskih, kr\xc5\xa1\xc4\x8danskih in taoisti\xc4\x8dnih sveti\xc5\xa1\xc4\x8d. Med verstvi so v tistem \xc4\x8dasu prevladovali \xc5\xa1amanizem, tengriizem in budizem, \xc4\x8deprav je bila \xc3\x96gedejeva \xc5\xbeena kristjanka. Kasneje je v treh velikih kanatih od \xc5\xa1tirih prevladal islam.\n_START_SECTION_\nBudizem\n_START_PARAGRAPH_\nBudizem je pri\xc5\xa1el v Mongolsko cesarstvo \xc5\xbee v zgodnjem 13. stoletju. Prisotne so bile vse razli\xc4\x8dice budizma, med njimi tudi kitajski, tibetanski in indijski. Med Mongkejevim vladanjem je za\xc4\x8del prevladovati tibetanski budizem. Mongke je za poglavarja vseh budisti\xc4\x8dnih samostanov v cesarstvu imenoval Namo iz Ka\xc5\xa1mirja. _NEWLINE_Ko je \xc3\x96gedejev sin in Gujukov mlaj\xc5\xa1i brat Koten postal guverner pokrajin Ningxia in Gansu, je spro\xc5\xbeil ob\xc5\xa1iren voja\xc5\xa1ki pohod v Tibet, kateremu sta poveljevala generala Li\xc4\x8di in Dorda. Mongoli so leta 1240 na pohodu po\xc5\xbegali \xc5\xa1tevilne tibetanske spomenike, med njimi samostan Reting in tempelj Gyal._NEWLINE_Knez K\xc3\xb6t\xc3\xb6n, ki je bil sicer prepri\xc4\x8dan, da na svetu ni ve\xc4\x8dje sile od mongolske, je po drugi strani verjel, da je vera potrebna zaradi koristi v naslednjem \xc5\xbeivljenju, zato je na svoj dvor povabil meniha Sakya Pandita. Panditovo u\xc4\x8denje in znanje sta na K\xc3\xb6t\xc3\xb6na naredila tako globok vtis, da je prestopil v budizem in postal prvi uradni budisti\xc4\x8dni knez v Mongolskem cesarstvu._NEWLINE_Budizmu je bil naklonjen tudi Kublajkan, ustanovitelj dinastije Yuan. Kublaj je \xc5\xbee leta 1240 navezal stike z menihom budizma zen Haijunom in ga imenoval za svojega budisti\xc4\x8dnega svetovalca. S Haijunovo pomo\xc4\x8djo je v budizem prestopil Kublajev drugi sin, ki je kasneje  postal naslednik dinastije Yuan, in si nadel kitajsko ime \xc5\xbdend\xc5\xbein, kar v dobesednem prevodu pomeni "resni\xc4\x8dno zlato". Kasneje je pod vplivom \xc5\xbeene \xc4\x8cabi v budizem prestopil tudi Kublajkan. H\xc3\xa9vajra tantro je prejel od lame Phagspe, ki je nanj naredil tako globok vtis, da ga je imenoval za dr\xc5\xbeavnega u\xc4\x8ditelja in kasneje za cesarskega u\xc4\x8ditelja budizma in mu podredil vse budisti\xc4\x8dne menihe na ozemlju dinastije Yuan. Tibetanski lame so bili vse do konca vladanja dinastije Yuan leta 1368 najvplivnej\xc5\xa1i kleriki na ozemlju Yuana in Mongolije. _NEWLINE_Poleg tibetanskega budizma je imel velik vpliv na versko \xc5\xbeivljenje na Kitajskem tudi indijski budizem._NEWLINE_Ilkani v Iranu so s svojo apana\xc5\xbeo vzdr\xc5\xbeevali red Paghmo gru-pa v Tibetu in bogato podpirali razne indijske, tibetanske in kitajske menihe. Gazan kan je leta 1295 izgnal budiste in uni\xc4\x8dil njihove templje. Kasneje je v Velikem Horasanu zgradil budisti\xc4\x8dni tempelj in prestopil v budizem. Budisti\xc4\x8dna literatura iz 14. stoletja, ki so jo na\xc5\xa1li v \xc4\x8cagatajskem kanatu, ka\xc5\xbee, da je bil budizem med Mongoli zelo priljubljen. Vladar Zlate horde Tokta je vzpodbujal menihe, naj se naselijo tudi v Rusiji, njegov naslednik Uzbek kan pa je tak\xc5\xa1no politiko prekinil.\n_START_SECTION_\nKr\xc5\xa1\xc4\x8danstvo\n_START_PARAGRAPH_\nNekaj Mongolov so v kr\xc4\x8danstvo \xc5\xbee v 7. stoletju spreobrnili nestorijanci,  nekaj pa jih je v poznem 13. stoletju  spreobrnil italijanski fran\xc4\x8di\xc5\xa1kan in pape\xc5\xbeev odposlanec Giovanni da Montecorvino._NEWLINE_Kr\xc5\xa1\xc4\x8danstvo v Mongolskem cesarstvu nikoli ni doseglo visokega polo\xc5\xbeaja, nekatere kagane in kane pa so njihove matere in u\xc4\x8ditelji kljub temu vzgojili v kr\xc5\xa1\xc4\x8danskem duhu. Najbolj znane kr\xc5\xa1\xc4\x8danske osebnosti so bile D\xc5\xbeingiskanova snaha in Mongkejeva mati Sorgagtani Beki, Kublajkan, Hulegu kan in Arikbek, kan Zlate horde Sartak, Abaga kanova mati Dokuz katun, general mongolske vojske v Levantu Kitbuk, ki se je bojeval na kr\xc5\xa1\xc4\x8danski strani, in drugi. _NEWLINE_Mongoli so sklepali zavezni\xc5\xa1tva tudi s kr\xc5\xa1\xc4\x8danskimi dr\xc5\xbeavami, na primer s poroko Marije Paleologine, h\xc4\x8derke bizantinskega cesarja Mihaela VIII. Paleologa, in Abaga kana leta 1265. Z Grkinjami so bili poro\xc4\x8deni tudi Tokta, Old\xc5\xbeejtu in Uzbek kan. _NEWLINE_Mongolsko cesarstvo je poleg tega obsegalo ozemlja Vzhodne pravoslavne cerkve v Rusiji in Zakavkazju, Apostolske cerkve v Armeniji in Sirske nestorijanske cerkve v osrednji Aziji in Perziji._NEWLINE_V 13. stoletju so Mongoli posku\xc5\xa1ali skleniti zavezni\xc5\xa1tvo s Francozi in izmenjati ambasadorje,  na  voja\xc5\xa1kem podro\xc4\x8dju  pa so sklepali zavezni\xc5\xa1tva z evropskimi kristjani v Sveti de\xc5\xbeeli. Ilkan Abaga je med deveto kri\xc5\xbearsko vojno leta 1271 poslal kri\xc5\xbearjem na pomo\xc4\x8d tumen svojih vojakov._NEWLINE_Nestorijanski Mongol Rabban Bar Sauma je leta 1287-1288 obiskal evropske dvore, v istem \xc4\x8dasu pa se je med Mongoli  za\xc4\x8del \xc5\xa1iriti islam.  Po izvolitvi Onguta Mar Jabalaha III. za kat\xc3\xb3likosa Vzhodne pravoslavne cerkve leta 1281 so za\xc4\x8deli v vsa mongolska glavna mesta prihajati katoli\xc5\xa1ki misijonarji.\n_START_SECTION_\nIslam\n_START_PARAGRAPH_\nMongoli so v dr\xc5\xbeavni upravi zaposlovali veliko muslimanov, predvsem zaradi njihove dobre izobrazbe in znanja mongolskega in tur\xc5\xa1kega jezika. _NEWLINE_Med pomembnimi Mongoli, ki so prestopili v islam, so najbolj znani Mubarak \xc5\xa1ah iz \xc4\x8cagatajskega kanata, Tuda Mengu iz Zlate horde, Gazan iz Ilkanata in Berke, ki je vladal v Zlati hordi od leta 1257 do 1266 in je bil prvi mongolski kan, ki je prestopil v islam. _NEWLINE_Prvi kan, ki je  sprejel islam za dr\xc5\xbeavno religijo, je bil Gazan kan iz Ilkanata. Njemu je sledil Uzbeg kan\xe2\x80\x8e iz Zlate horde, ki je zatem prisilil mongolsko plemstvo, ki je bilo tradicionalno naklonjeno \xc5\xa1amanizmu in budizmu, da so tudi oni sprejmejo islamsko  vero. Mongoli v \xc4\x8cagatajskem kanatu so vztrajali pri svojem nomadskem na\xc4\x8dinu \xc5\xbeivljenja ter budizmu in \xc5\xa1amanizmu vse do 50. let 14. stoletja, ko je zahodni del kanata na hitro prestopil v islam, vzhodni del (Mogulistan) pa se je upiral islamizacji, dokler ni  sprejel islama kan Tuglug Timur (1329/30-1363). _NEWLINE_Kublajkan in njegovi nasledniki v cesarstvu Yuan so bili versko zelo strpni, zato je bilo v dr\xc5\xbeavi ve\xc4\x8d kot milijon muslimanov, cesarstvo samo pa se ni nikoli islamiziralo. Najbolj vplivna religija je ostal budizem. Na dru\xc5\xbebeni lestvici so muslimani kotirali ni\xc5\xbeje kot Mongoli, vendar vi\xc5\xa1je kot Kitajci. Stiki med cesarji Yuana in muslimanskimi dr\xc5\xbeavami v severni Afriki, Indiji in na Srednjem Vzhodu so trajali vse do srede 14. stoletja.\n_START_SECTION_\nTengriizem\n_START_PARAGRAPH_\n\xc5\xa0amanizem je bil v osrednji Aziji in Sibiriji zelo raz\xc5\xa1irjeno verovanje. Vseboval je celo vrsto tradicionalnih verovanj in ritualov, povezanih z duhovnim svetom. Osrednjo vlogo v odnosu med \xc4\x8dlovekom in naravo je imelo \xc4\x8da\xc5\xa1\xc4\x8denje Mogo\xc4\x8dnega modrega in ve\xc4\x8dnega neba (\xd0\xa5\xd3\xa9\xd1\x85 \xd1\x82\xd1\x8d\xd0\xbd\xd0\xb3\xd1\x8d\xd1\x80, \xd0\xad\xd1\x80\xd1\x85\xd1\x8d\xd1\x82 \xd0\xbc\xd3\xa9\xd0\xbd\xd1\x85 \xd1\x82\xd1\x8d\xd0\xbd\xd0\xb3\xd1\x8d\xd1\x80). D\xc5\xbeingiskanova duhovna mo\xc4\x8d je bila ve\xc4\x8dja od duhovne mo\xc4\x8di drugih, zato je po usmrtitvi rivalskega \xc5\xa1amana Teb Tengri Kok\xc4\x8duja on postal vez med ljudmi in nebom. _NEWLINE_\xc5\xa0amani so imeli na mongolskem dvoru pomembno politi\xc4\x8dno vlogo. Batu, Duva, Kebek in Tokta kan so imeli cel zbor mo\xc5\xa1kih \xc5\xa1amanov. Delili so se na bekije in ostale. Bekiji so taborili pred pala\xc4\x8do velikega kana, ostali pa za njo. \xc5\xa0amani so poleg astrolo\xc5\xa1kih opazovanj in ceremonij, povezanih s koledarjem, vodili vojsko in izvajali vremensko magijo. _NEWLINE_Ko se je Gazan kan spreobrnil v islam, je kljub temu \xc5\xa1e vedno prakticiral nekaj elementov mongolskega \xc5\xa1amanizma: zakonik Jasa je \xc5\xa1e vedno ostal v veljavi, \xc5\xa1amanom je bilo dovoljeno ostati v Ilkanatu, njihova politi\xc4\x8dna vloga pa je ostala nespremenjena tudi med vladanjem Old\xc5\xbeejtuja. Po Old\xc5\xbeejtuji smrti in prihodu vladarjev, ki so prakticirali bolj \xc4\x8disto obliko islama, je za\xc4\x8dela vloga \xc5\xa1amanov upadati. Z islamizacijo Zlate horde in Ilkanata so popolnoma izginili, v cesarstvu Yuan pa se je v obrednih ceremonijah \xc5\xa1amanizem  \xc5\xa1e vedno izvajal.\n_START_SECTION_\nPo\xc5\xa1tna slu\xc5\xbeba\n_START_PARAGRAPH_\nMongolsko cesarstvo je imelo domiseln in u\xc4\x8dinkovit po\xc5\xa1tni sistem yam s \xc5\xa1tevilnimi dobro oskrbovanimi in zastra\xc5\xbeenimi po\xc5\xa1tnimi postajami, imenovanimi \xc3\xb6rt\xc3\xb6\xc3\xb6. Razdalje med postajami so bile okrog 40\xc2\xa0km. Kurirji so na njih dobili hrano in spo\xc4\x8dite konje in nadaljevali pot ali pa so po\xc5\xa1to predali drugim kurirjem. Kurirji so prepotovali od 200 do 300\xc2\xa0km na dan, kar je ve\xc4\x8d od rekorda, ki ga je 600 let kasneje dosegel ameri\xc5\xa1ki Pony Express. Novica o kanovi smrti, na primer, je iz Karakoruma do Batu kanove vojske v srednji Evropi potovala samo \xc5\xa1tiri do \xc5\xa1est tednov. Kurirji s potnim listom paiza in voja\xc5\xa1ki kurirji so imeli posebno oskrbo in so se lahko oskrbovali tudi izven po\xc5\xa1tnih postaj._NEWLINE_D\xc5\xbeingiskan in njegov naslednik \xc3\x96gedej sta sistemati\xc4\x8dno gradila ceste. \xc3\x96gedej je \xc5\xa1e pred svojim kronanjem zgradil cesto \xc4\x8dez gorovje Altaj, kasneje pa je sistem cest raz\xc5\xa1iril in od \xc4\x8cagatajskega kanata in Zlate horde zahteval, da s tem sistemom pove\xc5\xbeejo svoje ceste v zahodnem delu cesarstva. _NEWLINE_Kublajkan je poleg obi\xc4\x8danjih po\xc5\xa1tnih postaj s preno\xc4\x8di\xc5\xa1\xc4\x8di gradil tudi posebne postaje za visoke uradnike in diplomate. Med njegovim vladanjem je bilo v cesarstvu Yuan okrog 1.400 po\xc5\xa1tnih postaj s 50.000 konji, 8.400 voli, 6.700 mulami, 4.000 vozovi in 6.000 \xc4\x8dolni._NEWLINE_V drugih delih Mongolskega cesarstva je bila organizacija po\xc5\xa1tne slu\xc5\xbebe razli\xc4\x8dna. V Mand\xc5\xbeuriji in ju\xc5\xbeni Sibiriji so se uporabljale tudi pasje vprege, Gazan kan iz Ilkanata pa je na Srednjem Vzhodu  vzpostavil po\xc5\xa1tni sistem  v omejenem obsegu. Zgradil je samo nekaj preno\xc4\x8di\xc5\xa1\xc4\x8d, na katerih so oskrbovali samo cesarske kurirje. D\xc5\xbeo\xc4\x8didi v Zlati hordi so po\xc5\xa1tni sistem financirali s posebno po\xc5\xa1tno takso.\n_START_SECTION_\nApana\xc5\xbee\n_START_PARAGRAPH_\n\xc4\x8clani D\xc5\xbeingiskanove "Zlate dru\xc5\xbeine"  (Altan urag) so bili upravi\xc4\x8deni do dele\xc5\xbea (hubi) dobrin iz celega cesarstva. Do svojega dele\xc5\xbea so bili upravi\xc4\x8deni tudi plemi\xc4\x8di in njihove dru\xc5\xbeine ter vojaki, ki so dobili del celotnega vojnega plena. _NEWLINE_D\xc5\xbeingiskan  je leta 1206 razdelil \xc4\x8dlanom svoje dru\xc5\xbeine in lojalnim sobojevnikom velika ozemlja, ki so postala osnovni vir njihovih dohodkov. Vojni plen se je delil bolj na \xc5\xa1iroko. Cesarice, princese in zaslu\xc5\xbeni slu\xc5\xbeabniki, pa tudi otroci prile\xc5\xbenic, so dobili polne dele\xc5\xbee, vklju\xc4\x8dno z vojnimi ujetniki. Kublajkan je na primer od Ilkanata, kjer je takrat vladal njegov ne\xc4\x8dak Abaga kan, zahteval dva in\xc5\xbeenirja za obleganje. _NEWLINE_Po mongolski osvojitvi Krima leta 1238 so pristani\xc5\xa1ka mesta pla\xc4\x8devala D\xc5\xbeo\xc4\x8didom carino, ki se je potem skladno s sistemom apana\xc5\xbe razdelila  med vse d\xc5\xbeingisidske princese v Mongolskem cesarstvu. Kublajidi v Vzhodni Aziji in Ilkanidi v Perziji so kot lojalni zavezniki po\xc5\xa1iljali klerike, zdravnike, umetnike, u\xc4\x8denjake, in\xc5\xbeenirje in uradnike in zanje dobili dohodke od apana\xc5\xbe iz vseh drugih kanatov. _NEWLINE_D\xc5\xbeingiskan je nomadska ozemlja in mesta v Mongoliji in severni Kitajski dodelil svoji materi H\xc3\xb6lun, najmlaj\xc5\xa1emu bratu Tem\xc3\xbcgeju in drugim \xc4\x8dlanom dru\xc5\xbeine, kitajska okro\xc5\xbeja v Mand\xc5\xbeuriji pa svojim drugim bratom.  \xc3\x96gedej je leta 1232-1236 apana\xc5\xbee v severni Kitajski, Horezmu in Transoksaniji dodelil \xc4\x8dlanom Zlate dru\xc5\xbeine, cesarskim zetom (hurgen) in pomembnim generalom. Mongke je leta  1251-1256 razdelil apana\xc5\xbee v Perziji in prerazporedil apana\xc5\xbee v Osrednji Aziji._NEWLINE_\xc4\x8cagatajski kanat je bil po velikosti najmanj\xc5\xa1i, vendar so njegovi kani poleg nomadskega ozemlja v Srednji Aziji imeli v lasti tudi mesti Kat in Hiva v Horezmu in nekaj mest in vasi v \xc5\xa0anhsiju in Iranu. _NEWLINE_Prvi Ilkan Hulegu je posedoval 25.000 dru\xc5\xbein svilarjev na Kitajskem, doline v Tibetu ter pa\xc5\xa1nike, \xc5\xbeivino in ljudi v Mongoliji. Njegov naslednik Gazan je leta 1298 poslal na dvor Timur kana odposlance z bogatimi darili in zahtevo po dele\xc5\xbeu svojega pradeda v Yuanu. Gazan je kasneje prejel apana\xc5\xbeo, ki se ni izpla\xc4\x8devala vse od \xc4\x8dasa Mongke kana._NEWLINE_\xc3\x96gedej je po nasvetu svojega kitanskega ministra Jelu \xc4\x8cukaja dovolil, da plemi\xc4\x8di v svojih apana\xc5\xbeah brez posebnega dovoljenja velikega kana imenujejo sodnike in svojega pobiralca davkov daruga\xc4\x8dija, ki bo v njihovem imenu pobiral davke. Kublajkan se je \xc5\xa1e nekako dr\xc5\xbeal \xc3\x96gedejevih predpisov, Gujuk in Mongke pa sta avtonomijo apana\xc5\xbe omejila. Gazan je poleg tega prepovedal vse zlorabe imetnikov apana\xc5\xbe v Ilkanatu, yuanski svetnik Temuder pa je omejil prekomerne pravice mongolskega plemstva v apana\xc5\xbeah na Kitajskem in v Mongoliji. Kublajev naslednik Timur je odpravil 358 okrajev svojega zeta, korejskega kralja \xc4\x8cungnjeola, ki so kljub temu, da niso bili pod neposredno mongolsko upravo, pomenili za korejsko ljudstvo preveliko finan\xc4\x8dno breme._NEWLINE_Sistem apana\xc5\xbe je bil med dr\xc5\xbeavljansko vojno v letih 1260-1304 resno ogro\xc5\xbeen, vendar je pre\xc5\xbeivel. Abaga iz Ilkanata je na primer leta 1270 dovolil Mongke Timurju iz Zlate horde pobirati davke od svilarskih delavnic v severni Perziji, Barak kan iz \xc4\x8cagatajskega kanata pa je leta 1269 poslal v Ilkanat svojega vezirja z nalogo, da razi\xc5\xa1\xc4\x8de njegove apana\xc5\xbee. Vezirjeva resni\xc4\x8dna  naloga niso bile apana\xc5\xbee, pa\xc4\x8d pa vohunjenje za Ilkanidi. _NEWLINE_Po podpisu mirovne pogodbe med mongolskimi kani Timurjem, Duvo, Tokto in Old\xc5\xbeejtujem leta 1304 je sistem apana\xc5\xbe ponovno o\xc5\xbeivel. Med vladanem Tok Timurja je yuanski dvor prejemal tretjino dohodkov mest v Transoksaniji, ki so bila pod oblastjo \xc4\x8dagatajskih kanov, medtem ko je \xc4\x8dagatajska elita, na primer Eld\xc5\xbeigidej, Duva Timur in Tarma\xc5\xa1irin, dobivala bogata darila in si z Yuanom delila skrbstvo nad  budisti\xc4\x8dnimi templji. Tok Timur je od \xc4\x8dagatajskega kneza \xc4\x8cang\xc5\xa1ija dobil tudi nekaj ruskih vojnih ujetnikov in bodo\xc4\x8do Kublajevo \xc5\xbeeno \xc4\x8cabi katun._NEWLINE_Leta 1326 je Zlata horda ponovno za\xc4\x8dela pla\xc4\x8devati davke velikemu kanu cesarstva Yuan. _NEWLINE_Uzbek kan in njegovi nasledniki so do leta 1339 od svojih apana\xc5\xbe v \xc5\xa0anhsiju, \xc4\x8celiju in Hunanu dobivali letno 24.000 dingov v papirnatem denarju. _NEWLINE_Uzbek kanovi odposlanci so leta 1335 zahtevali od yuanskega dvora, da izpla\xc4\x8da apana\xc5\xbeo njihovega vladarja, ki je bila potrebna za ustanovitev nove po\xc5\xa1tne postaje. Pogajanja so bila prekinjena in so se kon\xc4\x8dala  z nasledstvenimi vojnami in upori mongolskih kanatov.\n_START_SECTION_\nDenar\n_START_PARAGRAPH_\nD\xc5\xbeingiskan je malo pred svojo smrtjo leta 1227 odobril uporabo papirnatega denarja, ki je imel podlago v dragih kovinah in svili. Mongoli so pred tem v svojem notranjem prometu kot enotno pla\xc4\x8dilno sredstvo uporabljali kitajske srebrne palice. Na Kitajskem se je uporabljal papirnat denar, na zahodu cesarstva, na primer v Zlati hordi in \xc4\x8cagatajskem kanatu, pa zlati, srebrni in bakreni kovanci._NEWLINE_Med \xc3\x96gedejevim vladanjem je mongolska vlada izdajala papirnat denar, ki je imel podlago na zalogah svile in ustanovila slu\xc5\xbebo za uni\xc4\x8devanje starih bankovcev. Po \xc3\x96gedejevi smrti so za\xc4\x8deli razni mongolski in nemongolski mogotci nekontrolirano izdajati svoj denar, zato je Mongke leta 1253 ustanovil ministrstvo za finance, ki je nadziralo in prepre\xc4\x8devalo prekomerne denarne emisije. Pod njegovo oblastjo so poenotili sistem ute\xc5\xbei, ki je temeljil na srebrni palici suke, svojim nemongolskim podlo\xc5\xbenikom pa so \xc5\xa1e vedno  dovoljevali, da kujejo svoj denar in uporabljajo svoj tradicionalni sistem ute\xc5\xbei. Med vladanjem \xc3\x96gedeja, Gujuka in Mongkeja so se v Srednji Aziji uporabljali predvsem zlati in srebrni kovanci, v Zakavkazju, Iranu in ju\xc5\xbeni Rusiji pa srebrni in bakreni kovanci._NEWLINE_V cesarstvu Yuan so med Kublajkanovim vladanjem izdajali papirnat denar s srebrno podlago. Poleg bankovcev so bili v obtoku tudi kovanci. Marko Polo je pisal, da je bil denar izdelan iz murvine skorje. Standardizacija papirnate valute je omo\xc4\x8dila yuanskemu dvoru ovrednotiti davke in zmanj\xc5\xa1ati transportne stro\xc5\xa1ke davkov v blagu. Ljudstva v gozdovih Sibirije in Mand\xc5\xbeurije so \xc5\xa1e vedno pla\xc4\x8devala davke v blagu. _NEWLINE_Kitajski papirnati denar chao se je uporabljal samo v cesarstvu Yuan. Leta 1294 je Gajkatu kan posku\xc5\xa1al uvesti papirnat denar tudi v Ilkanatu. Denar je bil  skoraj popolna kopija kitajskega denarja - enaki so bili celo napisi in \xc5\xbeigi. Njegov poskus je propadel, Gajkatuja pa so kmalu zatem umorili._NEWLINE_Zlata horda, \xc4\x8cagatajsko kanat in Ilkanat so kovali svoj zlat, srebrn in bakren denar. Gazanove fiskalne reforme so omogo\xc4\x8dile Ilkanatu uvedbo enotnega dvokovinskega denarja. \xc4\x8cagatajski kan Kebek je ponovno za\xc4\x8del kovati denar, ki je imel podlago na rezervah srebra in v vsem svojem kanatu poenotil denarni sistem.\n_START_SECTION_\nTrgovina\n_START_PARAGRAPH_\nMongoli so cenili in vzdr\xc5\xbeevali trgovske in gospodarske zveze s svojimi sosedi. Tak\xc5\xa1no politiko so nadaljevali tudi med voja\xc5\xa1kimi osvajanji in \xc5\xa1irjenjem cesarstva. Vsi trgovci in ambasadorji, ki so imeli ustrezne dokumente in pooblastila, so lahko varno potovali po celem cesarstvu, kar je zelo pove\xc4\x8dalo obseg trgovanja. _NEWLINE_D\xc5\xbeingiskan je vzpodbujal trgovanje s tujci \xc5\xbee pred zdru\xc5\xbeitvijo Mongolov, ker so ga oskrbovali z informacijami o sosednjih dr\xc5\xbeavah in mu slu\xc5\xbeili kot diplomati in poobla\xc5\xa1\xc4\x8deni trgovci. Cesarski dvor so oskrbovali s tekstilom, hrano in drugimi dobrinami. Od velikih kanov so dobili paizo, s katero so bili osvobojeni pla\xc4\x8devanja taks in jim je omogo\xc4\x8dala uporabo vseh po\xc5\xa1tnih postaj. Na Kitajskem, Rusiji in Iranu so slu\xc5\xbeili tudi kot pobiralci davkov. Izgube zaradi razbojni\xc5\xa1tev jim je pokrila dr\xc5\xbeavna blagajna. _NEWLINE_Kasneje je pri\xc5\xa1lo do zlorab podeljenih bonitet in pranja denarja, zato je Mongke poslal k svojim poobla\xc5\xa1\xc4\x8denim trgovskim partnerjem (ortoq), predvsem muslimanom in Ujgurum, cesarske preiskovalce. Izdal je ukaz, da morajo vsi trgovci pla\xc4\x8devati komercialne takse in takse na premo\xc5\xbeenje. Izpla\xc4\x8dal jim je tudi vse menice, ki jih je trgovcem izdala visoka mongolska elita.  _NEWLINE_Tak\xc5\xa1no politiko je nadaljevala dinastija Yuan, Ilkana Hulegu in njegov sin Abaga pa se nista zmenila za yuanske uradnike in jim nista dovolila, da bi se vtikali v njune posle s trgovci z Bli\xc5\xbenjega Vzhoda.  _NEWLINE_Podobno politiko je vodil tudi dvor Mongolskega cesarstva in vzpodbujal trgovce iz Kitajske, Indije, Perzije, Srednje Azije in celo Hanse k trgovanju z njegovem cesarstvu. Mongke Timur, na primer, je leta 1267 podelil Genovski in Bene\xc5\xa1ki republiki izklju\xc4\x8dno pravico do pristani\xc5\xa1\xc4\x8d Feodosija in Azov v \xc4\x8crnem morju. Zlata horda je leta 1270 dovolila nem\xc5\xa1kim trgovcem trgovanje na vsem svojem ozemlju, vklju\xc4\x8dno z ruskimi kne\xc5\xbeevinami. _NEWLINE_V 13. in na za\xc4\x8detku 14. stoletja so evropski trgovci mno\xc5\xbei\xc4\x8dno potovali na Kitajsko \xe2\x80\x93 Marko Polo ni bil edini, ampak je bil samo najbolj znan. Ceste, ki so povezovale Sredozemlje s Kitajsko, so bile relativno dobro vzdr\xc5\xbeevane in trgovina z zahodno Evropo, predvsem z italijanskimi republikami, je za\xc4\x8dela po letu 1300 kljub neuspeli francosko-mongolski zvezi hitro nara\xc5\xa1\xc4\x8dati. Evropejci so na Kitajskem, v Rusiji, na Krimu in v Iranu za\xc4\x8deli odpirati svoja pristani\xc5\xa1\xc4\x8da in tr\xc5\xbenice in ustanavljati cehe. _NEWLINE_Pomorska trgovina je imela v Mongolskem cesarstvu zanemarljivo majhen dele\xc5\xbe.\n_START_SECTION_\nSrednja Azija\n_START_PARAGRAPH_\nMongolska osvajanja v Srednji Aziji so se za\xc4\x8dela z D\xc5\xbeingiskanovimi zmagami, zdru\xc5\xbeitvijo mongolskih in tur\xc5\xa1kih plemen in nastankom konfederacije Merkitov, Tatarov, Mongolov in Ujgurov, iz katere je kasneje nastalo Mongolsko cesarstvo. Mongolsko cesarstvo je nato za\xc4\x8delo z vojnimi pohodi proti Horezmskemu cesarstvu in Perziji._NEWLINE_Posledica njihovih voja\xc5\xa1kih pohodov je bilo zelo velik upad \xc5\xa1tevila prebivalcev v islamski Srednji Aziji in severovzhodnem Iranu, ker so Mongoli vsa mesta, ki so se jim upirala, popolnoma uni\xc4\x8dili. V Termezu na reki Oxos (Amu Darja) "so vse mo\xc5\xbee in \xc5\xbeene nagnali na ravnico in jih, po svoji stari navadi, pobili". Vsak vojak je moral usmrtiti dolo\xc4\x8deno \xc5\xa1tevilo ljudi, ki je bilo odvisno od okoli\xc5\xa1\xc4\x8din. V Urgen\xc4\x8du, na primer, je vsak vojak ubil 24 ljudi.\n_START_SECTION_\nSrednji Vzhod\n_START_PARAGRAPH_\nNa vojnih pohodih proti Bli\xc5\xbenjemu Vzhodu so Mongoli na silo ali z vdajo osvojili ozemlje dana\xc5\xa1njega Irana, Iraka in Sirije in del Anatolije, od tod pa so v letih 1260 do 1300 vdirali proti jugu vse do Gaze v Palestini. Najpomembnej\xc5\xa1i bitki sta bili bitka za Bagdad leta 1258, v kateri so Mongoli osvojili in poru\xc5\xa1ili mesto, ki je bilo petsto let sredi\xc5\xa1\xc4\x8de islamske mo\xc4\x8di in kulture, in  bitka pri Ajn D\xc5\xbealutu leta 1260, v kateri so jih odlo\xc4\x8dilno porazili Mameluki iz Egipta in ustavili njihovo prodiranje proti zahodu in jugu. _NEWLINE_Na zaustavitev njihovega osvajanja na Srednjem Vzhodu so vplivali tudi drugi politi\xc4\x8dni in geografski dejavniki, med katerimi sta bila najpomembnej\xc5\xa1a smrt Mongke kana leta 1259 in pomanjkanje dovolj velikih pa\xc5\xa1nikov za mongolske konje.\n_START_SECTION_\nVzhodna Azija\n_START_PARAGRAPH_\nMongoli so med vojnimi pohodi proti Daljnemu Vzhodu v 13. in 14. stoletju osvojili Kitajsko in Korejo, ki je postala njihova vazalna dr\xc5\xbeava. Poskus invazije na Japonsko in osvojitev Vietnama sta spodletela. Njihov najve\xc4\x8dji uspeh je bil vsekakor osvojitev Kitajske.\n_START_SECTION_\nVazali in tributarne dr\xc5\xbeave\n_START_PARAGRAPH_\nMongolsko cesarstvo je na vi\xc5\xa1ku mo\xc4\x8di posedovalo Mongolijo,  Tibet,  Kitajsko, Korejo, dele Burme, Romunijo,  Pakistan, ve\xc4\x8dino  Rusije,  Sibirijo, Ukrajino,  Belorusijo,  Kilikijo,  Anatolijo,  Gruzijo,  Armenijo,  Perzijo, Irak in Srednjo Azijo. Poleg tega ozemlja so imeli tudi \xc5\xa1tevilne vazalne in tributarne dr\xc5\xbeave.'